126. zk., 2016ko uztailaren 4a, astelehena\nPDF (260 KB - 4 orri.)\nEPUB (200 KB)\nHERRI ADMINISTRAZIO ETA JUSTIZIA SAILA\n69/2016 EBAZPENA, ekainaren 13koa, Jaurlaritzaren Idazkaritzako eta Legebiltzarrarekiko Harremanetarako zuzendariarena, zeinaren bidez xedatzen baita argitara ematea Soraluze-Placencia de las Armaseko Udalarekin sinatutako lankidetza-hitzarmena, trafikoko zehapen-prozeduraren ondoriozko egintzak bitarteko elektronikoen bidez jakinarazteari buruzkoa.\nEuskal Autonomia Erkidegoko Administrazio Orokorrak hitzarmena sinatu duenez gero, zabalkunde egokia izan dezan, honako hau\nArtikulu bakarra.– Euskal Herriko Agintaritzaren Aldizkarian argitara ematea Soraluze-Placencia de las Armaseko Udalarekin sinatutako lankidetza-hitzarmenaren testua, trafikoko zehapen-prozeduraren ondoriozko egintzak bitarteko elektronikoen bidez jakinarazteari buruzkoa (eranskina).\nVitoria-Gasteiz, 2016ko ekainaren 13a.\nJaurlaritzaren Idazkaritzako eta Legebiltzarrarekiko Harremanetarako zuzendaria,\nSANTIAGO LARRAZABAL BASAÑEZ.\nERANSKINA, JAURLARITZAREN IDAZKARITZAKO ETA LEGEBILTZARRAREKIKO HARREMANETARAKO ZUZENDARIAREN EKAINAREN 13KO 69/2016 EBAZPENARENA\nLANKIDETZA-HITZARMENA, EUSKAL AUTONOMIA ERKIDEGOKO ADMINISTRAZIOAREN ETA SORALUZE-PLACENCIA DE LAS ARMASEKO UDALAREN ARTEKOA, TRAFIKOKO ZEHAPEN-PROZEDURAREN ONDORIOZKO EGINTZAK BITARTEKO ELEKTRONIKOEN BIDEZ JAKINARAZTEARI BURUZKOA\nVitoria-Gasteizen, 2016ko maiatzaren 24an, bertaratu dira, alde batetik, Estefanía Beltrán De Heredia Arróniz andrea, Eusko Jaurlaritzako Segurtasuneko sailburua, Euskal Autonomia Erkidegoko Administrazioaren izenean eta hura ordezkatuz jarduten duena.\nEta, bestetik, Iker Aldazabal Basauri jauna, Soraluze-Placencia de las Armaseko Udaleko alkatea, udal horren izenean eta hura ordezkatuz.\nDuten ordezkaritzan, eta hitzarmen hau emateko behar besteko ahalmena izanik, hau\nLehenengoa.– Eusko Jaurlaritzako Segurtasun Sailari dagozkio Euskal Autonomia Erkidegoko komunikazio-bideetan ibilgailuen zirkulazio-zaintzari lotutako zereginak, Euskal Autonomia Erkidegoaren Administrazioko sailak sortu, ezabatu eta aldatzen dituen eta horien egitekoak eta jardun-arloak finkatzen dituen Lehendakariaren abenduaren 15eko 20/2012 Dekretuan ezarritakoarekin bat.\nZeregin horien artean sartzen da, besteak beste, trafikoaren, ibilgailu motordunen zirkulazioaren eta bide-segurtasunaren gaineko araudiaren eta xedapen gehigarrien kontrako arau-hausteengatik irekitako zehapen-espedienteak izapidetzea eta ebaztea; eta hori, hain zuzen, Trafiko Zuzendaritzaren bitartez betetzen da, Segurtasun Sailaren egitura organiko eta funtzionalari buruzko apirilaren 9ko 194/2013 Dekretuaren 16.2.a) artikuluan ezarritakoaren arabera.\nBigarrena.– Udal esparruan, trafikoaren arloan zehatzeko ahala toki-erakundeei dagokie, Toki Araubidearen Oinarriak arautzen dituen apirilaren 2ko 7/1985 Legearen 25.2.g) artikuluaren arabera eta Trafikoari, Ibilgailu Motordunen Zirkulazioari eta Bide Segurtasunari buruzko Legearen testu bateginaren 7. artikuluaren arabera. Testu bategin hori urriaren 30eko 6/2015 Legegintzako Errege Dekretuak onartu zuen.\nHirugarrena.– 6/2015 Legegintzako Errege Dekretuak onartutako Trafikoari, Ibilgailu Motordunen Zirkulazioari eta Bide Segurtasunari buruzko Legearen testu bateginak aurreikusten du Bideko Helbide Elektronikoa (BHE) egotea zehapen-arloan; hain zuzen, gidatzeko edo ibilgailu-zirkulaziorako administrazio-baimenaren titularrak diren guztientzat. Dena den, baimenaren titularra pertsona fisikoa bada, Bideko Helbide Elektroniko bakarra esleituko zaio, borondatez hala eskatzen duenean.\nTrafikoari, Ibilgailu Motordunen Zirkulazioari eta Bide Segurtasunari buruzko Legearen testu bateginaren 60. artikuluak aurreikusten du helbide horren bidez gauzatzea unean bertan ematen ez diren salaketen jakinarazpen guztiak eta Bideko Helbide Elektronikoa dutenen zehapen-prozedurak eragindako gainerako jakinarazpenak, 90. artikuluan xedatutakoarekin bat, alde batera utzi gabe interesdunari aitortutako eskubidea, hain zuzen, herritarrek zerbitzu publikoak eskuratzeko sarbide elektronikoari buruzko ekainaren 22ko 11/2007 Legearen 28.4 artikuluak aitortzen dion eskubidea.\nTestu bategin horren bosgarren xedapen gehigarriak aurreikusten du trafikoaren alorrean eginkizunak eta zerbitzuak eskualdatu zaizkien autonomia-erkidegoek beren plataforma informatikoa erabiliz egin ahal izango dituztela jakinarazpenak, Bideko Helbide Elektronikoaren bitartez egin beharrean. Xedapen horrek jasotzen du, halaber, autonomia-erkidego horietakoak diren udalek haiekin lankidetza-hitzarmenak sinatu ahal izatea, hain zuzen, jakinarazpenak nork bere autonomia-erkidegoko jakinarazpen-plataformen bitartez egin ahal izateko.\nTestu bateginaren bigarren xedapen iragankorraren arabera, udalek 2016ko maiatzaren 25a arteko epea izango dute jakinarazpen elektronikoak egiteko, baldin eta euren aurrekontu-baliabideek eta baliabide teknikoek ahalbidetzen badute.\nLaugarrena.– Euskal Autonomia Erkidegoaren barruan, trafikoaren alorrean, Segurtasun Saileko Trafiko Zuzendaritzaren zehapen-prozeduretatik eratorritako jakinarazpenak Euskal Autonomia Erkidegoaren jakinarazpen-plataformaren bidez egiten dira eta, halaber, plataforma horrek balio dezake Autonomia Erkidegoko udalek beren jakinarazpen telematikoak egin ditzaten dagozkien trafikoko zehapen-prozeduretan.\nIldo horretatik, Administrazio Elektronikoari buruzko otsailaren 21eko 21/2012 Dekretuak 55. artikuluan aurreikusten du Administrazio Elektronikoaren zerbitzu erkideak –eta horien artean jakinarazpen elektronikoa dago– beste herri-administrazio batzuek erabili ditzaketela, kasuan kasuko lankidetza-hitzarmenetan zehazten denaren arabera.\nAipatutako aurrekariak kontuan hartuta, alderdi sinatzaileek erabaki dute lankidetza-hitzarmen administratibo hau sinatzea. Hauek dira hitzarmena osatuko duten\nLankidetza-hitzarmen honen xedea da unean bertan ematen ez diren salaketen jakinarazpen elektronikoak eta udal sinatzaileak trafiko-arloan izapidetu behar dituen zehapen-prozedurak eragindako gainerako jakinarazpenak Euskal Autonomia Erkidegoaren jakinarazpen-plataformaren bitartez egin ahal izatea.\nBigarrena.– Bideko Helbide Elektronikoaren Erroldan kontsulta egitea.\nJakinarazpena egin baino lehen, udal sinatzaileak Eusko Jaurlaritzako Trafiko Zuzendaritzari behar diren datuak emango dizkio Bideko Helbide Elektronikoaren Erroldan kontsulta egiteko (aurrerantzean BHE).\nEusko Jaurlaritzako Trafiko Zuzendaritzak, kontsulta-eskaria prozesatu eta balidatu ondoren, egiaztatuko du kontsultan agertzen diren pertsonak BHEren erroldan sartuta dauden eta, halaber, kasuan kasuko zehapen-prozedurari atxikita dauden.\nHirugarrena.– Jakinarazpena ematea eta gauzatzea.\n1.– BHEren erroldan egindako kontsultaren emaitza baiezkoa bada, udalak jakinarazpena gauzatzeko behar den informazioa elektronikoki bidaliko du jakinarazpen-plataformara.\n2.– Udalak jakinarazpenak bidaliko ditu jakinarazpen-plataformara.\n3.– Jakinarazpena gauzatuko da hauetan xedatutakoa kontuan hartuta: Trafikoari, Ibilgailu Motordunen Zirkulazioari eta Bide Segurtasunari buruzko Legearen testu bateginaren 90. artikulua, eta Administrazio Elektronikoari buruzko otsailaren 21eko 21/2012 Dekretuaren 30. eta 31. artikuluak.\n4.– Jakinarazpen-plataformaren bitartez, udalak hau egin dezake:\na) Igorritako jakinarazpenei eta horiek dauden egoerari buruzko informazioa eskuratu.\nb) Gauzatutako jakinarazpenen frogagiriak kontsultatu.\nLaugarrena.– Titulartasuna eta ardurak.\n1.– Eusko Jaurlaritzan Administrazio Elektronikoaren arloan eskuduna den zuzendaritzaren ardurapean dago jakinarazpen elektronikoaren plataformaren funtzionamendua.\n2.– Trafiko Zuzendaritza eta udal sinatzailea arduratuko dira BHEren erroldan kontsulta egiteko informazio-trukeaz, baita jakinarazi beharreko egintzak bidaltzeaz ere.\nHala egokituz gero, aurreko informazioa trukatze aldera, udalak bere sistema informatikoek behar dituzten gastuak ordainduko ditu.\nHitzarmena egoki aplikatzen dela bermatzeko, jarraipen-batzorde bat sortuko da, EAEko herri-administrazioaren bi ordezkarik eta udal sinatzailearen beste bik osatuta.\nBatzorde horren ardurak izango dira hitzarmena interpretatzean agertzen diren zalantzak argitzea, betetzean sortzen diren desadostasunak konpontzea, hitzarmena nola doan ikuskatzea eta, behar izanez gero, hobetzeko proposamenak egitea.\nEra berean, hitzarmenaren xede diren zerbitzuak emateari buruzko protokolo teknikoak garatu ahal izango ditu batzorde horrek.\nAlderdi sinatzaileetako batek hala eskatzen duenean bilduko da batzordea eta, gutxienez, urtean behin.\nSeigarrena.– Hitzarmenaren araubidea eta auzigaiak.\nHitzarmen honek izaera administratiboa du, eta, interpretatu eta garatzeko, herri-administrazioen arteko lankidetza-hitzarmenei aplika dakiekeen ordenamendu juridiko eta administratiboa bete beharko du.\nHitzarmen hau interpretatu eta betetzean sortzen auzigaiak, baldin eta jarraipen-batzordeak konpontzerik ez badu, administrazioarekiko auzien jurisdikzio-ordenak aztertu beharko ditu.\nHitzarmen hau sinatzen den egunean jarriko da indarrean, eta 2016ko abenduaren 31 arteko indarraldia izango du. Automatikoki urte naturalez luzatuko da baldin eta alderdietako edozeinek berariaz salatzen ez badu. Salaketa, gutxienez, luzapena hasi baino hilabete lehenago jakinarazi beharko da frogatzeko moduan.\nEta azaldutako guztiarekin ados daudela eta onartzen dutela frogatzeko, alderdiek dokumentu honen bi ale sinatu dituzte goiburuan adierazitako tokian eta egunean.\nESTEFANÍA BELTRÁN DE HEREDIA ARRONIZ.\nSoraluze-Placencia de las Armaseko alkatea,\nIKER ALDAZABAL BASAURI.


Xemeingo Ezpata Dantza | Gaztedi Dantzari Taldea\nHome / Dantza / Bizkaia / Xemeingo Ezpata Dantza\nXemeingo elizbarrutia Bizkaiko Ipar-ekialdean kokatzen da eta garai baten udaletxe propioa izan zuen arren, 1952tik aurrera udalerri bera osatzen du Markinarekin batera, udaletxe bakarrarekin.\nXemeingo ezpata-dantza Aretxinagako San Miguel baselizan burutzen da urtero, irailaren 29an, santuaren ohoretan egiten diren jaien barruan.\nGaztedi Aretxinagako San Miguelen bertsioa dantzatzen hasi zen Olaeta-Dindirri eskolarengandik irakatsia. Beranduago, 1959an, Markinara bertara joan zen dantza ikastera. Bertako kartzelariak irakatsi ondoren, Gaztedik bere errepertorioan sartu zuen. Urte askotan zehar, eta jendeak hala eskatu ondoren, Olaeta-Xemein bertsio misto bat dantzatu zen, San Miguelen amaierako saltoa gordetzen zuena. Azkenean, 1983an Felipe Amutxastegi, eta Markinako Zerutxu taldeari esker, gaur egun egiten den bertsiora bueltatu zen.\nXemeingo ezpata-dantza pabiloidun ezpata dantzen taldean sar daitekeen dantza da bere egitura orokorrari begiratuz gero. Dantza mota hau lur eremu zabal batera hedatzen da, ondoko Gipuzkoako herrialdean batez ere, baina baita Iberiar Penintsulako hainbat eta hainbat tokitan edota Europan ere, dantza hauen antzinatasunaren seinale gisa har daitekeena.\nXemeingo dantzen lehen erreferentziak 1604koak dira, nahiz eta idazki hauetan ez deezpata dantzan esaten burutzen diren dantzak ezpata-dantza bat direnik. 1714an ezpata-dantzei buruzko lehen aipamenak agertzen dira.\nXX. mende hasieran dantza hau zenbait urtez ez zen dantzatu. Guda Zibila zela eta, gazte asko desagertzeak dantza bera ere galtzea ekarri zuen garai baten. 40ko hamarkadan zehar Segundo de Olaetak dantzari ohien testigantzetatik abiatuta eta ekarpen pertsonal batzuk gaineratu ondoren dantza berregin zuen, bertsio propio eta ikusgarri bat osotuz. Beraz, Xemeingo ezpata-dantzaren bariante bat sortu zuen Aretxinagako San Miguel izena hartu zuena. Berregite lan honetan karga sinboliko handia zuten elementu ugari erabili zituen, bi Ezpata txikiak Ongiaren eta Gaizkiaren indarrak bezala karakterizatuz eta Maisu Zaharra San Miguel goiaingerua bezala. Bi Ezpata txikien arteko liskarra Ongiaren eta Gaizkiaren arteko borroka bihurtzen da eta honen bukaera parrillan goian dagoen San Miguel goiaingeru bera Ongiari lagunduz Deabrua garaitzeko zeruetatik jaisten denean ematen da.\nDantza hau Xemeingo ezpata-dantzaren bariante beezpata dantzazala gelditu zen, eta bertsio orijinala 1955ean jatorrizko eran ahal zen neurrian berreskuratu zen gaur egunera arte mantenduz.\n1979an aldaketa batzuk burutu ziren, 1935ean Xemeingo dantzen koreografia osoa jaso zuen Joseba Aginaga dantzari ohiaren idazki batzuetatik abiatuta.\nKontuan hartu beharrekoa da Xemeingo ezpata-dantza historian zehar desagertu zen garai asko ezagutu direla eta dantza honek berregite eta birsortze ugari ere jasan dituela. Beraz, ez da batere harritzekoa dantza bera burutzeko eran ere aldaketa ugari jasan izana.\nIrailaren 29an, San Miguel goiaingeruaren egunean, izen bera daraman baselizan meza amaitzean, Xemeingo ezpata-dantza burutzen da.\nTaldea, beti ere kopuru bakoitian, antzinako Xemeingo udaletxetik irteten zen prozesioan, bi lerrotan eta ezpaten bidez elkartuta. Udaletxea Aretxinagako San Miguel baselizaren ondoan kokatua zegoen. Beranduago bi udaletxeen bategitearen ondoren, prozesioa Nuestra Señora de la Asunción parrokiatik irteten zen udaletxe berri eta bakarreraino, gero Aretxinagako baselizaraino joateko. 1972tik aurrera eta gaur egunera arte prozesioa ez da egiten.\nTaldea 10 edo 12 dantzarik osatzen dute, Maisu Zaharra buruzagi dutela. Honek taldearen bilakaerak gidatzen ditu aurrealdean Ezpata Txikiekin batera. Ezpata Txikiak 2 edo 4 dantzari izan daitezke. Lehenengo kasuan, ohikoena, taldearen aurrealdean kokatzen dira, Gipuzkoako ezpata dantzekin ezberdintzen duen ezaugarri bat izanik azken hau. Bigarren kasuan, taldearen aurrealde eta atzealdean kokatzen dira.\nDantzak hurrengo zatiak ditu:\nSarrera: Plaza hartu ondoren taldeak bilakaerak errepikatzen ditu atzerantz eta aurrerantz ezpaten gurutzaketekin pabilioia sortuz. Talde honek ohorezko pasillo bat egiten du Ezpata Txikiak sartzeko eta dantzari hasiera emateko.\nOinarria: Dantza honen ezaugarri nagusia Maisu Zaoinarriaharraren goratzea da, ezpatekin egindako ‘rose’ edo parrillaren gainean.\nEzpata jokoa: Maisu Zaharra goian dagoela Ezpata Txikiek dantza bat burutzen dute Maisu Zaharrak ezpatekin joko bat egiten duen bitartean. Dantza honek Ongiaren eta Gaizkiaren arteko borroka bat simulatzen du, eta duelu honen bukaeran ez dago ez garailerik ezta garaiturik ere. Aditu askok nekazari-gizarteetan propioa den orekaren ezaugarri bezala hartzen dute.\nParrilla desegiten da plazatik irteteko, Ezpata Txikientzako ohorezko arkua berregin ondoren.\nEzpata dantzaren ondoren ospakizuna aurresku edo soka dantzarekin, emakumeak dantzara gonbidatzen den momentua hain zuzen, eta amaierako fandango eta arin-arin batekin osotzen dira. Elizak dantza sozial hauen ospakizunean esku hartu zuen, eta nahiz eta dantza mota hauen alde agertu, sexu ezberdineko pertsonen arteko kontaktua eragozten saiatu zen, sokan zapia erabilarazten adibidez, eta fandango eta arin-arin bezalako dantza solteen aldeko agertzen zen baita, jota edo porrusaldaren aurrean, baltseoa ez baitzuen batere gustuko.\nHiru pertsonai mota daude:\nMaisu Zaharra: Ezpata-dantzarien taldea gidatzearen arduraduna da. Alkandora eta praka zuriak, zinta gorridun abarketa zuriak, zinta gorriak besoetan, txapela eta gerriko gorriak eta loredun txalekoa daramatza. Eskapularioak ere badaramatza, bata aurrealdean eta bestea atzealdean, nahiz eta gainontzeko dantzarienak baino txikiagoak diren. Olaetaren Aretxinagako San Miguelen bertsioan Maisu Zaharra San Miguel goiaingerua bezala janezpata dantzatzi zen, koraza, kaskoa, hegoa eta gar-itxurako ezpatarekin.\nEzpata Txiki: 2 edo 4 dantzari izan daitezke. Alkandora zuria eta zinta gorridun praka zuriak daramatzate, zinta gorridun abarketa zuriak, txapela eta gerriko gorriak, besoetan zinta gorriak eta kolore bereko lepokoa. Bi sastakai daramatzate kirtenean zapi zuriekin. Ez dute eskapulariorik janzten.\nDantzariak: Aurrekoen antzera janzten dira, hau da, alkandora zuria, zinta gorridun praka zuriak, zinta gorridun abarketa zuriak, txapela eta gerriko gorriak, besoetan zinta gorriak eta kolore bereko lepokoa. Hauek ostera, eskuineko sorbaldatik gerriraino gurutzatzen den banda gorri bat ere badaramate eta lau eskapulario, bi aurrean eta bi atzean, San Miguelen irudiarekin eta Xemeingo elizbarrutiaren armarriarekin.\nJ. L. Etxebarriak zioenez, dantzariek zeramatzaten eskapularioak Magdalenari eskaintzen zitzaizkion ezkongetza galtzen zenean, eta beraz, dantzak burutzen zituzten gizonak ezkongabeak zirela ondoriozta daiteke\nXemeingo ezpata-dantza (Klik hemen)\nXemeingo ezpata-dantza: ezpatatxikiak (Klik hemen)\nLaburpena Dantza koreografikoen multzo hau Gerra Zibilaren osteko urteetan hirietako dantza...


O Futebol eta Garazi / The Basques of Santazi jardunaldi bikoitza martxoko FOCO Punto de Vista-n\nSergio Oksmanen eta Carlos Muguiroren azken pelikula Locarnoko jaialdian estrenatu zen eta harrera ona izan zuen; orain, martxoko FOCO-Punto de Vista sailean izanen da ikusgai, jaialdiak urtean zehar hartzen duen gunean, alegia, hileko azken ostegunetan Nafarroako zinematekan.\nKeywan Karimik urtebeteko kartzelaldia bete, eta 223 zigorrada jasoko ditu\nKeywan Karimi zinemagile irandarrak kondena hau jaso du azkenean: urtebeteko kartzela aldia, 223 zigorrada eta 20 milioi erreal irandarreko isuna (600 euro inguru), Writing on the City pelikulagatik. Filma Punto de Vista jaialdiaren hamargarren edizioan estreinatu zen mundu mailan, eta nazioarteko epaimahaiaren aipamen berezia jaso zuen bertan. Epaia Irango Apelazioen Auzitegiak eman du berriki, eta apelaezina da.\nOtsailean, Foco Punto de Vista zikloan: Bruce McClure\nBruce McClure artistari interesgarriagoak zaizkio etxe-hondakinak egitura baino; proiekzioaren perfomancean nagusi dugu, eta gure hurrengo bisitaria izanen da Punto de Vista Jaialdiko Argitan sailean, otsailaren 26an Civicanen.\nChez les Basques berriro izango da Punto de Vistan, Iparraldeko artzainei eskainitako saio berriarekin\nOstegun honetan, Mendebaldeko Filmotekan, Artzai Zinema Egunas izango da, eta ikus-entzunezko antropologiaren bi altxor eskainiko dira; mendiko artzaintzari buruzko bi dokumental. Garazi eta The Basques of Santazi bi pelikulatan, Nafarroako alboko bi inguru dokumentatzen dira, mugaren beste aldean daudenak. Lehena Behe Nafarroan aurkitzen da, Azkoarekin eta Errorekin mugan; bigarrena, berriz, Zuberoan, Belaguaren mugaren beste aldean. Bakoitzean galtzear dagoen bizimoduaren azken taupadak biltzen dira: goi-zelaietako txaboletako udaberri eta uda garaiko artzaintza isolatua. 60ko eta 80ko hamarkadetan egindako pelikula horietan, mugan zehar bidaia egingo dugu mendietako azken biztanleen eskutik.\n31 emaitzetatik 16-tik 20-ra erakusten


Agerraldi Publikoa | oiartzun atez ate\n2010 Apirilak 20\nOiartzungo hainbat eragilek agerraldi publikoa egin dute atez atekoaren alde\nOiartzungo osasun, hezkuntza, kirol, kultura, sindikatu eta nekazaritza munduko hainbat eragilek hondakinen kudeaketa egoki eta eraginkor baten aldeko agerraldia egin zuten ostiralean Done Eztebe plazan, atez atekoa babesten duen agiria irakurrita.\nEgungo hondakinen kudeaketa sistemak goia jo duela ikusita, sortutako arazoari muin-muinetik ekin behar zaiola adierazi zuten. Egungo zabortegien ereduari irtenbidea emateko konpromisoarekin bat egin zuten, eta horretarako beste irizpide guztien gainetik osasunarena lehenesten dutela azaldu zuten.\nErrausketa bezalako tratamendu finalistak azken aukeratzat utziz eta “zero zabor” ekimenak garatzeko asmoarekin bat eginez, Katalunian, Usurbilen eta munduko beste hainbat txokotan martxan den atez ateko hondakinen gaikako bilketa nabarmendu zuten. Amaia Zubiria abeslariak azaldu bezala, “atez ateko bilketa eraginkorra da, berehalako emaitzak lortzen ditu”.\nHorren guztiaren haritik, bat egin zuten Oiartzungo Udalak hondakinen arazoari irtenbidea ematen hasteko hartu duen bidearekin: hondakinen atez ateko bilketarekin, alegia. “Erronka horri ekiteko eta aukera bat emateko prest gaude. Badakigu denok ikasi egin beharko dugula, baina gure esku dugu guretzat eta gure seme-alabentzat etorkizun oparo eta osasuntsu bat eraikitzeko aukera, eta harro gaude aukera hori eskura izateaz”.\nIkusi agerraldiaren bideoa Oarsoaldeko Hitzaren webgunean


Libre izateko jaio haiz... Euskal Herria; libre izateko jaio gara... euskaldunok - - Goiena.eus\nLibre izateko jaio haiz... Euskal Herria; libre izateko jaio gara... euskaldunok\nAittor Arantzabal 2015-12-18 00:00\nEzertan hasi aurretik, eskerrak ematea lauron izenean Libre dinamikan parte hartu duzuen denoi, eta, bereziki, Libre dinamikako arduradunei.\nAurreko urtean Bergarako epaitegia inguratu genuen; ekitaldi hartan Inok Kafka ekarri zuen gogora: Joseph K prozesuko pertsonaiaren antzera sentitzen gara, bai. Ezker Abertzaleko kide eta beharginak izateagatik atxilotu eta espetxeratu gintuzten. Gure delitu larria bileretan, mobilizazioetan parte hartzea, prentsaurrekoak ematea, plenoetan egotea, batzarrak dinamizatzea... izan da. Zapatukoa moduko ekitaldietan parte hartzea da gure kondena.\nAudientziako eremua ez da gurea, ez da erosoa, ezta naturala ere. Guk laurok deklaratu dugu eta hamaika pasarte entzun ditugu, baita barregarriak ere, elkarri adarra majo jo diogu: bateko ibaia garbitzeko zerrendak, besteko politikaren yonkia... disfrutatu dugu, bai, bereziki, gura aittona eta eredua den Patxi Urrutiarekin, bere 70 urteekin duintasuna eta konpromisoa zer den erakutsi duelako.\nHasi da bai, prozesu berri baten aurrean gaude, 4/08 izenarekin batailatu dutena; bertan 35 pertsona epaituak izaten ari gara Auzitegi Nazionalean. Martxora arte iraungo duen epaiketa luzea. Zigor eskaera ere mardula da, 10 urteko espetxe zigorra eskatzen digute, talde terroristako partaideak izatearen akusaziopean. Esfortzua, beraz, handia izango da, baina ziur gaude zuen, guztion laguntzarekin aurre egitea lortuko dugula.\nEzker Abertzaleko kide ginen eta gara, nork bere eremuan bere ekarpena egiten jarraitzen dugu Euskal Herriko independentzia bilatze bidean, hauteskunde kanpaina gaude bete-betean; domekan botoa ematera deituak izan gara. Estatu mailako hauteskundeak dira, marko ezin hobea gure herriarentzat independentzia nahi dugula aldarrikatzeko eta norabide horretan indarrak bildu eta Espainiarekin behin betiko apurtzea nahi dugula irudikatzeko. Arnaldo, Jose Luis eta beste batzuk hurrengo asterako deituak zeuden fiskaltzaren aldetik, bertan behera utzi dute, gezurrak erabilita; izan ere, egia bakarra zera da: hauteskunde kanpainan parte hartzea moztu dietela; bereziki, preso mantentzen duten Arnaldori. Doala hemendik gure besarkada goxoena berari eta beste preso politiko guztiei.\nMilitanteak gara, bai; horregatik, militantzia keinu bat eskatzera gatozkizue zuei guztioi: bete ditzagun boto-ontziak independentzia ekartzen lagunduko duten boto-txartelekin, bildu gaitezen independentziara; bildu gaitezen EH Bildura.\nGora, Euskal Herria libre, independente eta sozialista.\nGora, zuek. Esker mila.\nAittor Arantzabal, Mikel Zubimendi, Mikel Garaiondo eta Ino Galparsoro


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Lanbide Heziketa" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Sistema elektrikoak, pneumatikoak eta hidraulikoak (Modulua)" topic_facet:"Mekatronika Industriala (Heziketa Zikloa). Goi maila" author_facet:"Atela, Aintzane"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Lanbide Heziketa Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Sistema elektrikoak, pneumatikoak eta hidraulikoak (Modulua) Proposatutako gaia: Mekatronika Industriala (Heziketa Zikloa). Goi maila Egilea: Atela, Aintzane\n1 Automatismo Elektrikoak, Pneumatikoak eta Hidraulikoak (Modulua) Automatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Instalazioa eta mantenimendua (Lanbide Arloa) Lanbide Heziketa 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Sistema automatizatuak (Modulua) Sistema elektrikoak, pneumatikoak eta hidraulikoak (Modulua) 1 Sistema mekatronikoen irudikapen grafikoa (Modulua) Guztiak ikusi ... gutxiago ...


Vianako NIZ - Viana - Turismo Nafarroa\nHezegune horri Las Cañas edo El Salobre urtegia esaten zaio hemen, eta Nafarroako hezegunerik garrantzitsuenetako bat da. Viana Nafarroako mendebaldean dago, Errioxako mugan. Natur Erreserba eta Hegaztien Babesgune Berezia da, eta Nazioarteko Hezegune Garrantzitsu izendatu zuten 1996. urtean.\nJatorri erdi-artifizialekoa izan arren (bertako soroak ureztatzeko helburuz sortu zen), hegazti urtar ugari hartzeko habitat garrantzitsu bilakatu da urteak joan ahala. Horrela, Nafarroako populazio sedentarioek iparraldeko herrialdeetatik datozen hegazti negutarrak hartzen dituzte.\nHainbat panelen bidez, era askotako informazioa eskaintzen da: Nafarroako Naturgune Babestuen Sarea, Las Cañas urtegia, uraren erabilerak, bertako landaredia eta tokiko hegaztiak.\nZentroan prismatikoak eta teleskopioak daude, eta Natur Erreserbako espezie ezberdinak gozatu ahalko dituzu zuzenean, haiei esker. Eta, nahi izanez gero, urtegi inguruko ibilbide egokitua eginez osatzen ahal duzu behatokira egindako bisita. Horrela, hegaztiak hurbilagotik ikusten ahalko dituzu.\nDeskripzioa: visita al interior de la laguna, viendo los diferentes hábitats de las especies de aves que habitan.\nBisitaren prezioa: visita gratuita. Imprescindible reservar con tres días de antelación.\nEnpresa kudeatzailea: Laguna de Viana, 696 830 898.


COVID-19: MUGAZ GAINDIKO MUGIKORTASUNAREN AZKEN ORDUKOA » Transfermuga!\nCOVID-19aren pandemiak mugaz gaindiko lurraldean eragindako mugikortasun neurri murriztaileak eguneratu eta argitaratzen ditu Akitania-Berria Euskadi Nafarroa Euroeskualdeak. Neurri murriztaileen infografia ikusgai dago hemen.\nHorrez gain, Euroeskualdeak mapa interaktibo bat osatu du lurraldean irekita eta itxita dauden muga-pasabideak irudikatzen dituena. 2021ko martxoaren 27az geroztik, Pirinio-Atlantikoetako Prefekturak Lizuniagako eta Lizarrietako mendateetako pasabideak, eta Sarako muga-pasabideak ireki ditu.\n2021ko martxoaren 27tik aurrera mugako-pasabideen egoera berria biltzen duen mapa interaktiboa osatu du Akitania-Berria Euskadi Nafarroa Euroeskualdeak.


Diego Rivera Lekeition\nOier Gorosabel 2018/09/07 19:38\nDiego Rivera pinttore mexikarrak (badakizue, Frida Kahlon gizona izandakua), Lekeittion egotaldixa egin zeban, hónek kuadruak pinttauta.\nAurreko baten “Gitarria ta biolintxuan” koplen kontura egindako legez, gaurkuan Kurik aldizkarixan beste artikulo bat komentatzera nator edo, hobeto esanda, artikulu horren kontura egindako jolasan emaitzia argitaratzera.\nDiego Rivera pinttoria famosua da, badakizue, Frida Kahlon gizona izandakua. Kontua da morroiak, gaztetan, Europatik zihar ikas-bidaia egin zebala beka batek lagunduta; eta 1907 inguruan Lekeittion egon zala zebala. Egotaldi horretan pinttautako kuadruak ez dira bere aro famosuenetakua (pinttura muralak-eta), ez bada eze, bere formakuntza sasoian nagusi zeban estilo akademikokuak; halan be, adituak esaten dabenez, etorkizuneko joera batzuk igartzen jakozen ordurako. Nik ez dakitt; kuadruak ikusi, eta zuek esan.\nKuadruotako batzuk ezagunak ziran, baiña beste batzuk ez; batez be bilduma pribauetan dagozelako. Kontu honi buruzko informaziño askoz be gehixago dakazue aldizkarixan bertan, hau da artikuluan referentzixia: Onaindia Garate, Mikel. 2018. Diego Rivera Lekeition. Kurik aldizkaria 3:74-84. Lekeitio.\nHau Bixkokalia da (Beaskokalea berez, nahiz eta desidia linguistikuangaittik oiñ mapetan-eta Beheko Kalea moduan agertzen dan). Nere kontsultatik ikusten doten etxia. Hunkigarrixa da ixa igual-igual ikustia, leihoren bat gorabehera!\nEta hau be Bixkokalia, baiña Dendari kaliakin bat egitten daben lekuan. Etxe politta, eskumako garajetzar horren lekuan zeguana!\nHau ostera, aurreko kuadruan leku bera da baiña alderantziz begiratuta; Eduardo Chicharrok pinttau zeban (Riveran maisu eta bidelaguna); ikasle eta maisuak batera egindako ariketia ete?\nHau lokalizatzia gehixago kostau jatan; lagun lekittarrei esker jakin neban nun zan, baitta senada horren toponimo politta be: Estrobupia.\nHonekin fantaseatzen egon nintzan: hor agertzen dan landara loratsua gaur egunian bertan dagon magnoliotzarra izango zan, 110 urte gehixagokin?? Botanikaz dakixan batek argittu zestan ezetz. Gerrikabeitia kalian hasieria da, eliza ostian.\nNere gustokuena, hauxe: Kabaua eta bere gaiñian frontoia, ondiokan estali barik zeguanian. Ebokadoria guztiz.\nLeku honen argazkixa etaratzera juan nintzanian, konturatu nintzan Rivera etxeko 1º pisoko balkoian egongo zala pinttatzen; perspektibiak horri diño behintzat. Bestalde, gaur egunian portuak ez dau halako kurba konkaborik egitten; buelta osuan zihar, itsasuari zati haundixak kendu jakoz nasia zabaltze aldera.\nEstilo desbardiña kuadruak, ezta? Tinglau gaiñetik eginda dago, Abadien Moillara begira.\nEta azken honetan paisajia ixa ez da igartzen, baiña detalle batzuengaittik ezagun da Abadien Moilla hasieran dagozela Pedro eta bere begi zorrotzeko emaztia.\nZelako ondo pasau doten, baiña, egunak juan egunak etorri irudi zaharrak eguneratzen!\nEuskalki talking VI\nOier Gorosabel 2018/09/04 16:50\nPatxi Juaristiren “gabeziak”\nOin dala urte batzu bazan umore saioren bat Espainiako telebistan; bertan, Ramon Aranguena kazetarixak entrebista faltsuak egitten zittuan, gonbidatuak egoera xelebrian jarritta. Galderetako bat, adibidez, hauxe izaten zan: “¿Qué hay de su agria polémica con Iñaki Gabilondo?”.\nGaldera honek, umore ingleseko estiluan, bi edo hiru buelta zittuan; hasteko, lehelengo kolpian ez zan ulertzen; “ze polemika?” esango zeben bai gonbidatuak, bai ikusliak. Gero, egoera absurdua irudikatzen zeban: “Iñaki Gabilondorekin polemika bat?”. Izan be, kazetari hau ontasunan eta benetalarittasunan prototipua da, eta nekez egon leike polemikarik berakin; gitxiago polemika garratza. Tira; batzuei graziarik ez zetsan egingo honek, baiña neri asko. Umore inglesa pixkat arrarua izaten da, orraittiokan.\nHori etorri jata gogora aurreko baten, nere txio goiztiar bati Ana Moralesek emondako erantzunakin. [[Disclaimer]] Txistiak destripatzia gorroto dozuenei ez eizuez irakorri hurrengo lerruak [[Disclaimer]]\nNere txiua hauxe:\nJuaristin artikuluan begibistakua da dokumentaziño bihar sakona: bere estiluan. #Kurik3 #lekeitio pic.twitter.com/hJoq8zvJr1\n— Oier Gorosabel (@Txikillana) 2018(e)ko abuztuaren 7(a)\nAnak, hasieran, Juaristin gabezixak kritikatzen nittuala ulertu zeban:\nEz, pentsatu dut kritikoa zela, ez kriptikoa! "Sakona" adjektiboak harritu banau ere, hasieran pentsatu dut "premia handia" esan gura zenuela (eta "betiko lez", gainera !!).\n— Ana Morales  (@AnaisNi) 2018(e)ko abuztuaren 7(a)\nGrazia itzala egin desta, eze, Patxi Juaristi ezagututa, eziñezko egoera absurdua irudikatu dot. Batetik, ganora barik idatzittako artikulua egin dabela “betiko lez” (jakinda, Juaristi supersistematikua eta itturrixei ezin fidelagua izaten dala); bestetik, neuk hain modu zazkarrian kritikau dotela (bera superedukaua, baketsua eta kontziliadoria danian). Tira, hori baiño ez da: zuetako asko igual poker arpegiz geratuko zarie, baiña umore absurduak hori daka; batzui barrez lehertu eragiñ, eta bestiei barriz, hotz.\nHortaz gain, Anari esan detsaten lez, mezu truke anekdotiko hau Euskalki Talking serixian txertatzeko modukua begittantzen jata. Hamen geratzen da, beraz, beste txatalekin batera.\nEuskalki talking I – Saldia eta zaldixa https://eibar.org/blogak/orakulua/479\nEuskalki talking II – Zabaldu eta ireki https://eibar.org/blogak/orakulua/480\nEuskalki talking III – Kuleruak eta pantaloiak http://abante.eus/euskalki-talking-iii/\nEuskalki talking IV – Mutrikuarrak saltaka http://abante.eus/euskalki-talking-iv-mutrikuarrak-saltaka/\nEuskalki talking V – Sainjia http://abante.eus/euskalki-talking-v-sainjia/\nOier Gorosabel 2018/04/25 11:11\nLehen dogma EPPK-ko preso guztien izaera politikoarena da. Tira: ikuspegi batzuen arabera, preso guzti-guztiak politikotzat har daitezke (lapur edo trafikante baten jardun deliktiboa ez al da, neurri handi batean, gizarteak bultzatuta?); baina gaurkoan, borroka politiko baten ondorioz barruan daudenetara mugatuko gara.\nPuntu honetan, ez da sobran egongo gogoratzea euskal preso politiko gehiago badaudela, “ETAko presoez” gain (komunikabideetan aspertu arte erabiltzen duten espresioa erabiltzeko), eta are, euskal preso politiko gehiago ere badaudela, EPPK-oez gain. Baina ez gaitezen ñabarduretan larregi korapilatu.\nInfo7 irratiko "Talaiatik" saiorako, 2018ko jorraillan 24a.\nOier Gorosabel 2018/04/18 12:43\nALONSO, Jon. 1998. Camembert helburu. Susa Zarautz.\nLiburu biribilla ez dot esango (azken kapitulo bixan, tramia “kuadrau” biharran betiko ajia datorrelako, ordura arteko xarmia uxatuta) baiña ixa-ixa. Gauza asko biltzen dira hamen, neretako balixo haundikuak: Toulouse Lautrec-en ezagupen sakona; erudiziñua; hori guztia modu entretenigarri baten irakorliari emotia; eta, neretako brillantiena, arte munduan dagon tontokerixa, modazaletasuna eta esnobismuan kontura sarkasmua. Izan be, liburuan harixa “positibua” izan zeikian (pinttorian obria eta bizitzia azaltzia), baiña Alonsok “negatibuan” bittartez kontatzen dau dana: faltsifikatzailliak, trafikantiak, itxurakerixan murgilduta dabillen eskrupulo gitxiko jentia... protagonistia, esate baterako, astokirten bat da, antiheroe bat; eta esnoben munduan olagarrua garajian lez sartuta ikasten dogu guk, berakin batera, liburuak azken fiñian erakutsi nahi dabena. Hori bai biribilla: konturatu bako irakasgaixa.Azken kapituluetan, gaiñera, gure Zuloagari be beriak eta bi emoten detsaz. ;-) Etxerako.


Bizkaia Irratia 2014-08-25 00:00\nElorrion, bioeraikuntza ikastaroa hasi dabe Txintxirri haur eskolan. UK Naturak emongo dau.\nIrune Uriartek azaldu deuskunez, helburua bizi izateko edo lan egiteko leku naturalagoak eskaintzea dabe. Parte hartzaileek teoria ezeze, praktikea be ikasi ahal izango dabe. Haur eskolea bera jasoko dabe, asteon eta datorren astean.\nCarlos Jeanek musika elektronikoarekin alaitu zuen atzo Europa Parkea\nIñigo Calleja 2014-08-24 19:58 Jaiak\nEuskal musika eta dantza tradizionalak Euskal Herriko Unibersidadean\nBizkaia Irratia 2014-08-24 00:00\nAiko taldeak eta EHU-k sinatutako hitzarmenari esker, euskal dantza tradizionalen ikastaroak eskeiniko dira urritik aurrera Bizkaia Aretoan, Bilbon. Holan ikastaro, lantegi, mintegi eta erromerien bitartez, unibersidade komunidadera iritsiko da `Dantzari Ibiltaria´ ekimena.\nNola azaldu ulergaitza dena?\nBeñat Zarrabeitia 2014-08-23 22:39 Kirolak\nAthleticek ez du partida onik egin Malagan eta defentsan egindako akatsak garesti ordaindu ditu baita jokoa sortzerako unean izan dituen zailtasunak eta argitasun eza.\nBilbao Basketen fitxaketa berriak\nAsier Figueroa 2014-08-23 15:00\nEthan Wragge amerikarra eta Danilo Andjusic serbiarra dira beltzezko gizon berriak.\nHamaika ikuskizun Bilboko Aste Nagusian\nIñigo Calleja 2014-08-23 14:30 Jaiak\n»» Ikusi argazki guztiak (9)\nJosu Torre Altonaga 2014-08-23 10:15 Jaiak\nEzinbesteko beste zutabe bat Aste Nagusian, Erraldoien Konpartsak egunero egiten duen kalejira, haien egoitza den Euskal Museotik 11.00etan aterata.\nMakailaua Pil Pil erara\nBilboko Konpartsak 2014-08-23 10:11\nSaridunak 2014_ASTE_NAG_4-BAK_PILPIL_KONP 2014_ASTE_NAG_4-BAK_PILPIL_IND 2014_BAKALAO PIL PIL INDIVIDUAL-KONPARTSAK-MAKAILUAREN JAUNA\nAurten ere egin dugu Bilboko jaietara bisita: txos\nMikel Irizar 2014-08-23 08:23 Aurten ere egin dugu Bilboko jaietara bisita: txosnetan ibili, Algaran lagunak agurtu, bokata ederra jan eta suak ikusi, eta ondoren kafetxoa hartu eta autobusean buelta Elorriora. Primeran!\nJosu Torre Altonaga 2014-08-22 14:07 Jaiak\nIzan ere, zein tamaina behar du Aste Nagusiko egun handiak? Barikutxu deitu diogu sarri lan asteko azkenari, txu maitekorrez horniturik.\nBilboko Kroketa eta Makailaua Bizkaia erara\nBilboko Konpartsak 2014-08-22 11:46\nBilboko Kroketak Uribarri konpartsak irabazi du. Makailaua Bizkaia erara, saridunak: 2014_BAK_BIZK_INDIV 2014_BAK_BIZK_KONPARTSAK\nTrenaren 150 urteko historia\nBizkaia Irratia 2014-08-22 00:00\nAbuztuaren 15ean Euskadiko lehenengo trenbideak 150 urte bete ebazan. 1864an jarri eben abian Euskal Autonomia Erkidegoko lehenengo trenbidea. Ordutik gaur egunera arteko historioa bildu dau Juan Jose Olaizolak `Euskadiko trenbideen historia grafikoa´ izeneko liburuan. 200 argazki be batzen dauz liburu honek.\nAlgara Konpartsa 2014-08-21 15:41\nAire ahizpak, Bedaxagar, Etxekopar eta Erramun Martikorena izan genituen asteazkenean luxuzko gonbidatu gisa. Izan ere, Iparralde eguna ospatu genuen gurean eta, nola ez, ezin kanturik falta! Ezta dantzarik ere, noski! Hemen duzue bazkari herrikoiaren ondoren Aire ahizpen ‘Hala ere’ abestia: Arratsaldean Zaparrada haur konpartsako haurrek murala margotu zuten. A zer nolako artistak diren etxeko gazteenak!Gauean […]\nEuskal Herria – Catalunya eguna\nAlgara Konpartsa 2014-08-21 15:06\nAlde Zaharrean hasi genuen asteartea algarakideok. Zazpi kaleetan barrena murgildu eta poteoari ekin genion bazkal ordua iritsi arte. 14:00etan Algarako txosnan bazkari herrikoia izan genuen eta bertan euskaraz gain, katalana ere izan genuen entzungai. Izan ere, Euskal Herria – Catalunya eguna ospatu genuen atzo, bertaratu zirenen hizkuntzek argi utzi zuten bezala. Bazkal ostean Catalunyako Cesk Freixas abeslari gaztea […]\nGargantua eta txupinerak\nJosu Torre Altonaga 2014-08-21 15:05 Jaiak\nGargantua, ia betidanik Bilboko ikur estimatua izan arren, ukaezina da tripazain handi bat, besterik ez, dela.\n‹‹ Aurrekoak 1 2 3 4 ... 1892 1893 1894 1895 1896 1897 1898 1899 ... 2104 2105 2106 2107 Hurrengoak ››


Etxean dauden pazienteei zuzendua | Aixebe & Abante\nEtxean dauden pazienteei zuzendua\nPosted on marzo 11, 2020 por Oier Gorosabel Larrañaga en abante, aixebe, gutaz, prebentzioa // 0 Comentarios\nEGUNERAKETA 2020-III-14: aholku hauek etxean «kuarentenan» dauden pazienteei eman baziren ere, «konfinamendu boluntarioan» dauden pazienteentzat ere balekoak dira. Izan ere, pandemiari zaion beldurraren ondorioz, jende eta kolektibo askoren artean etxean gelditzeko deia zabaltzen ari da, Osasun Erakundeetatik oraindik horrelako agindurik etorri ez bada ere. Horren egokitasunaren eztabaidan sartu barik, zabal bitez aholku hauek haien artean ere.\nCOVID-19 koronabirusak kutsatutako pertsonen kopuruak gora egin duela ikusirik (herritarrak eta osasun-profesionalak), Eusko Jaurlaritzaren Osasun Sailak prebentzio-neurri zorrotzagoak hartu behar izan ditu, EAE-n birusaren hedapena mugatzea xede. Neurri horien eraginez, 300 pertsona baino gehiago isolatuta daude, bai etxean, bai ospitaletako gelatan.\nEgoera hori ikusita, Donostialdeko ESIko zenbait kideren ekimenez, EFEOk gomendioen eta oinarrizko ariketen proposamen bat hedatzeko deia egin du. Ekimen bikain horren xedea da, alde batetik, jarduera fisikoa ahalbidetzea eta sustatzea, “konfinamendu” egoera batek eta ariketa faltak dakartzaten albo-kalteen ondorioak gutxitzeko estrategia fisioterapeutiko gisa, eta, beste alde batetik, diziplina honek eta bertako protagonistek izan beharko luketen protagonismoa sustatu eta ezagutaraztea, osasun komunitarioa zaintzeko programetan eta prebentzioko osasun-programetan.\nAIXEBE eta ABANTE fisioterapia zentruetan ere ekimen honekin bat egiten dugu, etxean dauden pazienteen artean programa hau modu masiboan martxan jartze aldera.


Ireki Euro kontua linean minutu batzuetan - DSBC Financial Europe\nEtxea Ikuspegiak Agur oharrak, esan Fintech-i DSBC Financial Europe kontuarekin\nEguneratutako ordua: eka 25, 2020, 10:25 (UTC+03:00)\nImajinatu gastatzea, mundu osoan negoziatzea eta eurotan ordaintzea ahalbidetzen duen kontu bat izatea edo zure transakzio guztiak telefono batean edo Zordunketa / Aurrez ordaindutako txartelarekin gertatzea. Fintech-i esker, orain etorkizun berri batean sinetsi dezakegu, ordainketa guztiak eskudirurik gabekoak izango direlarik. Hala ere, nolabait Euro kontua irekitzeko zailtasunak daude oraindik. 3 minutuko irtenbidea dugu, betiko iritziz aldatzen lagun zaitzakeena.\nBa al dago metodo hobea finantza kudeaketa pertsonalerako?\nBanku kontua irekitzea denbora gehiegi eta etsigarria da zuretzat? Ondoren, lineako Euro kontu bat irekitzea pentsatu behar duzu DSBC Financial Europe ("DSBC") ezaugarri eta deskontu amaigabeak lortzeko. Etxean geratu besterik ez duzu , Euro kontua linean minutu batzuetan ireki dezakezu. Talde sutsu eta dedikatua dugu beti zure prozesuan laguntzeko prest.\nDSBC Financial Europe kontu batek IBAN zenbaki bat dakar (Nazioarteko Banku Kontuaren Zenbakia). Zenbaki horiek oso erabiliak dira nazioarteko transferentzia automatikoak lortu behar dituzten Europa osoko kontu jabeentzat. Horrek Europako kontu korrontea izatearen antzekoa da, non funtsak euroan bidali eta jaso ditzakezu. IBAN honi esker, jendeak bere ordainketak azkar eta segurtasunez jarraitzea ahalbidetzen du.\nZure IBAN beste bezero batzuetatik bereizten zaituzten 34 zenbaki arteko sekuentzia izango da. Zenbaki horiek iruzurra eta ziber arriskua minimizatzeko ikuspegiarekin egin dira, ordainketak azkarrago eta seguruago bihurtzearekin batera. Kontu pertsonalak irekitzen dituzten pertsonek zenbaki horiek dituzten txartelak erabiliko dituzte euroko monetan ordainketak eta transakzioak egiteko. IBAN SEPArekin (Euro Ordaintzeko Eremu Bakarrarekin) soilik erabil daiteke.\nKontu pertsonal baten ezaugarriak:\nPlataforma anitzeko lineako ordainketa.\nDirua doan transferitzea eta jasotzea DSBC Financial Europe kontuen artean.\nMoneta trukea tasa lehiakorrekin.\nMundu osoko diru transakzioa kuota txiki batekin.\nGastua, lineako eta lineaz kanpoko erretiratzea.\nZure informazio pertsonala ezkutuan gordeko da.\nDSBC-k finantza zerbitzu ugari eskaintzen ditu\nEuro kontuak irekitzeko zerbitzu onena eskaintzeaz gain, zuretzat erabilgarri izango diren ezaugarri garrantzitsu desberdinak ere eskaintzen ditugu. Txartela izateak dirua ateratzeko eta dirua lineaz kanpo transferitzeko aukera emango dizu. DSBC mugikorreko aplikazioa ere garatzen dugu, zure transakzioak linean egiten lagun zaitzakeen saio-hasiera bizkorrarekin eta interfaze errazarekin. Orain, gure zerbitzua edozein lekutan eta noiznahi erabil dezakezu. Dirurik gabeko ordainketaren etorkizuna ez da inoiz errazagoa izan DSBC zordunketa / aurrez ordaindutako MasterCard-ekin.\nBezeroan oinarritutako leloak bultzatuta, DOAKO transakzioak eskaintzen ditugu DSBC Euro kontuen artean. DSBC Financial Europe kontua, 190 herrialde baino gehiagoko eragiketa sortarekin , munduko ia edozein lekutan finantzatu edo erretiratu dezakezu. Gainera, bezeroek dirua modu eraginkorrean kudea dezakete berehalako jakinarazpenekin. Zure saldoa aldatzen den bakoitzean jakinaraziko zaizu.\nGauzak egiten ditugu gure bezeroekin konexio handiagoa sortzeko\nFintech-eko berritzaileetako bat denez, DSBC Financial Europe k gure bezeroei irtenbide aurreratuak eskaintzea erabaki du. Ordainketa plataformarik onena eskaintzeko eginkizunarekin, beti hobetzen ditugu gure sistemak, azken teknologiak eguneratzen ditugu. Orain, gure bezeroek bankuek baino askoz ere prezio merkeagoan mundu osoko transakzioak egin ditzakeen kontua izan dezakete.\nIreki DSBC Euro kontua linean gaur DOAN doan beste beherapen eta promozio ugarirekin batera. 3 minutuz bakarrik, kontu bakarrean dauden aukera, aukera eta abantaila gehiago biltzen ditu. Ikusi nola ireki DSBC kontu pertsonal bat jarraian.\nNola sortu kontu pertsonala DSBC Financial Europe\nDSBC Financial Europe mundu mailako finantza erakundea da. Egunero etengabe hobetzen eta garatzen den enpresa bizkorra eta dinamikoa gara. Zure negoziorako hainbat finantza-irtenbide eskaintzen ditugu bidalketa, dibisa, txartelen igorpena, merkatari kontuen ordainketa zerbitzuen eta nazioarteko bankuen bidez. Edozein zalantza izanez gero, jar zaitez gurekin harremanetan informazio gehiagorako.\nEuro kontua linean euroko kontu onena euro kontu pertsonala zer da kontu pertsonala


Uzt 6, 2021\nIritsi da 2020-21 ikasturteari agur esateko unea.\nIkasturte berezia izan da. Ziurgabetasunez betea hasi genuen, ez genekielako egoerak ze garapen izango zuen. Pixkanaka konfidantza irabazten joan ginen, eskola ikasleentzat toki ziurra zela eta eskolara pozaren pozez etortzen zirela ikusi genuenean.\nPoliki poliki ikasturtea aurreruntz joan da eta azkenean ondo joan dela esan dezakegu!\nGure egokitze gaitasuna landu dugu, eskolako guneak, antolaketak, ekintzak, harremanak…guztia beste modu batera egiten ikasi behar izan dugu eta batzuetan kosta egin zaigun arren, egin dugu, eta lortu dugu! Lortu dugu ikaslea erdigunean jarriz ikasturtea aurrera eramatea!\nOndo joan den arren aitortu behar dugu gauza asko bota ditugula faltan: jaialdiak, harremanak, gertutasuna, familiak,… Baina bestalde barrura begiratzeko momentua izan dugu, eta hori ere beharrezkoa da. Irakasleek lan handia egin dute eta egindako esfortzu guztia eskertzear gaude. Familiek ere pazientzia handiz eraman duzue ikasturtea, gure bidelagun sentitu zaituztegu, beraz mila esker zuei ere! Baina berriro esan beharra dugu ikasleak izan direla gure maisu-maistrak, muxuko azpiko irrifarreak diz-diz jarraitu dutelako, kexarik eta oztoporik gabe egoera lasai hartu dutelako, garrantzi gehiagorik eman ez diotelako, egunean bizi direlako,…MILA ESKER!!!! Mila esker Fleming Herri Eskolako komunitate osoari!\nIkasturte berezia izan den honi ere eskerrak eman behar dizkiogu ekarri dizkigun ikaskuntza guztiengatik. Mila esker tximeletak bezela kuxkuluan sartu eta hegalak garatzen lagundu digulako. Baina eskertzearekin batera eskatu ere egingo dugu. UDARI frexkotasuna, argia, indarra eta bizipoza eskatu nahi diogu. Denon nekeak arindu eta arnasak indarberritzeko. Busti, ibili, gelditu, dantzatu, jolastu, … erlaxatu eta BIZI, BIZI, BIZI!!\nFleming Herri Eskolako Zuzendaritza\nNextONGI ETORRI 2021-22 ikasturtea!!


Hizkuntzen erabileraren kale neurketaren emaitzak aztergai Euskal Soziolinguistika Jardunaldian\nActualizado 21/06/2022 18:27\nHizkuntzen erabileraren kale neurketaren emaitzak aztertzeko topalekua izango da aurten Euskal Soziolinguistika Jardunaldia. Topaketaren 14. edizioa asteazkenean izango da, ekainaren 22an, Bilbon, Euskal Herriko Unibertsitatearen (EHU) Bizkaia Aretoan, Soziolinguistika Klusterrak antolatuta, Bilboko Udalaren, Bizkaiko Foru Aldundiaren eta Eusko Jaurlaritzako Hizkuntza Politikarako Sailburuordetzaren laguntzarekin.\nEuskal Soziolinguistika Jardunaldia urtero antolatzen da euskararen biziberritzean funtsezkoak diren gaien inguruan ikerlarien, profesionalen, ekintzaileen eta erakunde arduradunen arteko ezagutza trukea bultzatzeko.\nArduradunek zehaztu dutenez, '2021eko Hizkuntzen Erabileraren Kale Neurketa' ikerlanaren emaitzen azterketa partekatua egiteko topalekua izango da aurtengo edizioa. "Euskarak duen bizi indarraren argazki berritua ezagutu ostean ondorioak atera eta hurrengo urteetarako erronkak identifikatzeko saiakera izango da", gaineratu dute.\nJardunaldia 09:00etan hasiko da. Saioak baliatuko dira ikerketaren datuen interpretazio eta irakurketa erraztu dezaketen elementuak eskaintzeko, eta parte hartzaile guztien egitekoa izango da "entzundakotik eta ikusitakotik hausnarketa berriak egitea".\nHain zuzen, goiz eta arratsaldeko egitarauan, hitzaldiak, lantegiak eta mahai inguruak izango dira "ikuspegi eta bizipen desberdinen ekarpenetik elkar aberasteko eta elkar elikatzeko", eta, hizkuntzen erabileraren kale neurketaz arduratu diren ikerlariez gain, beste ikuspegietatik elementu interesgarriak ekar ditzaketen adituen parte hartzea izango du.


Debagoieneko erosketa bonoen kanpaina irailaren 30a arte luzatu da — Oñatiko udala\nDebagoieneko erosketa bonoen kanpaina irailaren 30a arte luzatu da\nErosketa bonoak eskuragarri daude udaletxean, eta kanpainara atxiki nahi duten dendek ere hartarako aukera dute irailaren amaiera bitartean\nDirudienez, zenbait herritan informazio arazoak izan dira eta herritarrak apenas hurbildu diren erosketa bonoak eskuratzera. Une honetan, zirkulazioan dauden txartelen ehuneko 35-40a inguru, Oñatin erositakoak direla esan digu udaleko sozio-ekonomia teknikariak. Dendarien artean ere gaizki ulertuak izan omen dira. Horretxegatik guztiagatik datorren astelehenean amaitzekoa zen Debagoieneko erosketa bonoen kanpaina irailaren 30era arte luzatzea erabaki du Mankomunitateak.\nKanpainaren helburua, eskualdeko txikizkako merkataritza sustatzea da. Horretarako, egitasmora atxiki diren dendetan gastatu ahal izango diren bonoak atera dira. Bezeroak, 25 euroko balioa duten bonoak 20 euroren truke erosten ditu. Falta diren 5 €ak, Mankomunitateak jarriko dituelarik. Herritar bakoitzak bono bakarra erosi dezake eta hori kontrolatzeko, bonoa eskuratzerakoan nortasun agiria erakutsi beharko da. Erosketa bakoitzeko bono bakarra eta osorik erabili beharko da.\n99 dira orain arte kanpainarekin bat egin eskualdeko dendak, tartean, Oñatiko 27. Baina kanpaina epea luzatu denez, gehiago izan daitezke kanpainara atxikitzen diren merkatariak. Zerrenda eguneratua www.debagoiena.net mankomunitateko atarian ikusgai dago.\nDebagoiena osorako 2000 erosketa bono atera zituen Mankomunitateak eta horietako 300 Oñatira ekarri ziren. Bonoak, udaletxean erosi daitezke.\nDebagoieneko txikizkako merkataritzaren aldeko sustatze eta promozio kanpaina honetan Mankomunitateak, Foru aldundiaren eta merkataritzaren dinamizaziorako bulegoaren laguntza dauka.


Albisteak - "Xiandu-ra bidaiatzen eta Xuanyuan sakrifikatzen", Jinbang Holdings-eko Milaka Langilek "Arbasoak gurtzea" zuten ametsa gauzatu zuten\nAzaroan, Jinyunek klima atsegina, brisa eta laino onak ditu. Hilaren 21ean, goizean, Golden Stick Holdings Co., Ltd.-k "Xiandu hirira eta sakrifikatu Xuanyuanera" ekitaldiari hasiera eman zion ofizialki. Ia mila langile bildu ziren Jinyun Binjiang parkeko bide berdearen sarreran eta Txinako hegoaldeko Xuanyuan Huangdi Sakrifizio Zentroko Huangdi tenplurantz ibili ziren itxaropen osoz.\nJinyun Bide Berdea Zhejiang probintzian "Bide Berderik Ederrena" eta "Hamar Bide Berderik Onena" gisa sailkatu zen. 11 kilometro inguru daude Jinyun ibai parketik Xutanduko Zhutan mendiaren paraje panoramikoraino. Amaginarreba harkaitza, osaba Jiao harkaitza, Xiaochi itsaslabarra, Dinghu gailurra, Zhutan mendia ... Ibaian gora, bide berdean zehar dauden paisaia panoramikoak eta haran idilikoak bide guztian zehar, jendeak naturaren edertasuna topatuko du ustekabean biratzen dutenean inguruan.\nJinbang Sports, Jin Gutian Technology, Puqi Digital, Red Black Technology, Jinquan Technology, Megani Precision Equipment, Dolby Puqi eta Golden Stick Holdings-eko beste adar batzuetako langileak gogo onez daude, eta bide berdetik martxa egiten dute txukun, eta ilaran 200 metro baino gehiagoko tarteak. , Eguneko errepide berdean "paisaiarik ederrena" bihurtu zen. Langile askok esan zuten: "Jinyunen ingurunea oso ederra da, benetan lana eta bizitza egin ditzakegu. Hemen gogor lan egin behar dugu bizitzan dugun balioa gauzatzeko".\nArratsaldeko 15: 00etan, hodeiak ireki ziren eta egunsentia, urrezko eguzki argia Dinghu Peak eta Xuanyuan aretoan islatzen ziren, Jinbang Holdings Co., Ltd.-ren arbasoen gurtza ekitaldi solemne eta solemne ofizialki hasi zen. Milaka langile tenpluaren aurreko plazan kokatu ziren Txinako nazioaren handitasuna gurtzeko. Xuanyuan Huangdi arbasoak arbasoaren merituak gogoratzen ditu eta urrezko hagaxkaren enpresaren garapen espiritua inspiratzen du.\nArbasoen gurtza ekitaldia danborrekin eta kanpaiekin hasi zen. 34 danbor-taupadek 34 probintzia, udalerri, autonomia-erkidego eta administrazio-eskualde bereziak ordezkatzen dituzte, eta 15 kanpai-taupadek mundu osoko 1.500 mila milioi txinatarren eta txinatarren ondorengoak adierazten dituzte. Jinbang Holdings apaiz nagusiak, zuzendaritzako kideek eta hainbat adarretako ordezkariek Xuanyuan Huangdi usain handiak, lore saskiak eta hiru animalia sakrifizio omendu zituzten.\nXu Yongqiang, Golden Stick Holdings Co., Ltd.-eko presidenteak ardoa Xuanyuan Huangdi estatuan aurkeztu ondoren, Golden Stick Holdingseko ordezkariak sakrifizio testua irakurri zuen, eta parte-hartzaile guztiak Xuanyuan Huangdi estatuaren aurrean makurtu ziren hiru aldiz. Ekitaldia arrakastaz amaitu zen musika eta dantza jaialdi bikainean.\nOdola errotu eta belaunaldiz belaunaldi transmititzen da. Xuanyuan Huangdi Txinako nazioaren arbaso humanista da, Txinako zibilizazioaren aitzindari eta sortzaile handia eta txinatar seme eta alaben etxean eta atzerrian izandako lotura espirituala. Golden Stick Holdings-en arbasoen gurtza ekitaldia arrakastaz ospatzeak langile guztien ametsa bete zuen Xuanyuan Huangdi arbasoaren gurtzan parte hartzeko ametsa.\nMezuaren ordua: 2020ko azaroaren 28a


Gaia: Arte garaikidea\n2018ko Arte Garaikidearen alorreko Sorkuntza Gaztearen "Itzal Aktiboa" saria Maite Pinto 25 urteko Bilbotarrari emana izan zaio "The Kindness of Strangers" izeneko proiektuarentzat. Artistak 2.000 euroko saria eskuratu du. Euskal kultur erakundea partaide da.\nDatorren abuztuan Donibane Lohizunen antolatzen duen Baleapop festibalaren 9. edizioa kari, Moï Moï kolektiboak alor anitzeko obra baten sortzeko (musika & artea) deia egiten die artistei. Aurtengo gaia "sakasta" izanen da. Hautagaitzak 2018ko martxoaren 30eko helarazi beharko dira.\nItzal Aktiboa elkarteak, Euskal kultur erakundea eta Uharteko Arte Garaikideko Zentroarekin elkarlanean, eta Donibane Garaziko Herriko Etxearen laguntzarekin, 2018ko "Gazte Sorkuntza Itzal Aktiboa" saria eskaintzen du. 2.000 euroko saria, 40 urte azpitik dituen eta Euskal Herrian bizi den edo Euskal Herriarekin lotura sendoak dituen artista bati emanen zaio. Aurkezteko epea 2018ko uztailaren 15ean amaituko da.\nErrobiko Festibala 2017\n2017ko uztailaren 20tik 23ra, Ezkandrai elkarteak Errobiko Festibalaren 22. edizioa antolatuko du Itsasun. Lau egunez, Lapurdiko herriak mota guzietako sorkuntzak eta topaketa artistikoak biziko ditu. Euskal kultur erakundea partaide da.\nBaleapop festibala Donibane Lohizunen\n2016ko agorrilaren 24tik 28ra, Moï Moï kolektiboak Baleapop festibalaren 7. edizioa antolatzen du Donibane Lohizunen. Bost egunez, mundu guziko artista andana bat agertuko dira herriko parke, karrika eta hondartzetan, musika eta arte garaikide festibal berezi honentzat. Euskal kultur erakundea partaide da.\nBaionako Mickaël Vivier artista hautatua izan da Itzal Aktiboak antolatzen duen GazteArtea, sorkuntza garaikidearen saridun bezala. 2000 euroko dirulaguntza honek, Euskal Herrian bizi eta lan egiten duen 40 urtez petikako artista gazte bat sariztatzea du helburu. Denetan, 34 hautagai aurkeztu ziren Itzal Aktiboa elkarteak Euskal kultur erakundearen partaidetzarekin antolatu lehiaketa honetarako.\n"Berinak III" arte garaikide ibilbidea\nJoan den maiatzaren 7an Arozena ostatuan antolatu Sorkuntza garaikidea Euskal Herrian gaiaren inguruko eztabaidaren ondotik, maiatzaren 30etik ekainaren 14ra Berinak III izeneko arte garaikide ibilbidea zabalduko da Senperen. Estreinaldia kari, egun berezia antolatu dute antolatzaileek. Euskal kultur erakundea partaide da.\nGazte sorkuntza garaikidearen Itzal Aktiboa Saria 2015\nItzal Aktiboa elkarteak, Euskal Kultur Erakundearen eta Donibane Garaziko Herriko Etxearen partaidetzarekin, hirugarren aldikoz, Gazte Sorkuntza Garaikidearen Itzal Aktiboa Saria antolatzen du. Sari honen helburua, Euskal Herrian, Arte Garaikidean lan egiten duten eta ausartak, berritzaileak eta gogotsuak diren artista gazteak sariztatzea da. Izena emateko epea: 2015eko uztaila 15a.\nTtitto Aguerre-ren "Mugak II" erakusketa Angelun\n2014ko urrian Mugak I erakusketa Donibane-Garazin aurkeztu ondoren, Ttitto Aguerre zizelkariak hiru ataletan banatzen den erakusketaren Mugak II izeneko bigarrena erakutsiko du Angeluko Beatrix Enean, Angeluko Herriko Etxeak gomitaturik. Erakusketa martxoaren 7tik apirilaren 4ra ikusgai izanen da. Euskal kultur erakundea partaide da.\nBaleapop Festibala: arte et musika egonaldi artistiko batendako deialdia\nMoï Moï kolektiboak egonaldi artistiko batendako deialdia zabaltzen du 2015eko agorrilean iragaitekoa den Baleapop Festibalaren karietara. Arte plastikoak eta musika uztartuko dituen egonaldia maiatzaren 11tik 24ra programatua da Donibane Lohizunen. Hautagaitzarako txostenak igortzeko azken epea: 2015eko martxoaren 15a.\nBruno Aguerre artistaren zuzeneko emanaldia Lurraman\n2014ko azaroaren 15 eta 16an, Bruno Aguerre artista plastikariak bapateko bi emanaldi eskainiko ditu Biarritzeko Irati gelan ospatuko den Lurrama laborantza herrikoi eta iraunkorraren bestaren karietara. Emanaldi horiek Euskal kultur erakundearen eta Lurramaren arteko partaidetzaren karietara antolatuak dira.\nMarmauko eskultura bidexkarako 2014ko deialdia\nMarmauko eskultura bidexkak 5 kilometroko oinezko bidea proposatzen du Hazparneko lurretan, monumentu eskulturez inguratua. Antolatzaileek deialdi bat zabaltzen diete bertan beren obrak erakutsi nahi dituzten zizelkariei. Hautagaitzarako txostenak 2014ko martxoaren 15eko helarazi behar dira.\nVerónica Domingo Alonso, 24 urteko Getxotarra hautatu du 2013ko Itzal aktiboa - Arte garaikideko gazte sorkuntza sariko epaimahaiak. 2.000 euroko sariak, Euskal Herrian bizi eta lanean ari den 36 urte peko artista gazte bat laguntzeko asmoa du. Itzal Aktiboa elkarteak antolatu du Euskal Kultur Erakundearen partaidetzarekin "Hogei'ta" programaren karietara.\nItzal Aktiboa sariaren finalistak\nEuskal kultur erakundearen Hogei'ta programaren barnean antolatu Itzal Aktiboa sariaren bost finalistak ezagunak dira. Urriaren 4tik azaroaren 3ra Donibane Garazin iraganen den erakusketa kolektibo batean parte hartuko dute eta sari ezberdinak banatuak izanen dira.\nBaleapop festibala Bidarten\nMusika esperimentala eta besta girokoa arte plastikoekin uztartzen dituen sorkuntza festibala Bidarten iraganen da aurten, agorrilaren 8tik 11ra. Tokian tokiko artistak beste eremuetakoekin gurutzatuko dira bertan.\nArtista-plastikariei deia Artoteka egitasmoaren baitan\nArtoteka elkarteak artelanen alokatzeko zerbitzu bat abian jarri du. Zerbitzu honekin interesatuak diren artistak gomitatzen ditu beren burua ezagutaraztera. Hautagaitzarako txostenak 2013ko apirilaren 15a arte helarazten ahal dira.\nArte kutxak 2012\n2012ko abenduaren 14tik 24era, Baiona ttipiko karriketan gaindi, "Arte kutxak" izeneko arte garaikide festibala antolatzen du lehen aldikotz Point8 elkarteak. Bertako artistak parte hartzera gonbidatzen ditu. Izen emateak azaroaren 26a aitzin helarazi behar dira.\nBertrand Dezoteux-ren filma agorrilaren 28tik irailaren 30era erakutsia izanen da Rekalde arte-aretoan. Baionako artista gaztea Euskal kultur erakundeak antolatu "Hogei'ta - arte bisualak" deialdia kari saristatua izan zen egitasmo honekin.\nHurrengo 3 elementuak » 1 2


Izarkom-ek konektibitatea eskaini die baliabide gabe geratu diren ikasleei Sustatu.eus - Teknologia albisteak\nIzarkom-ek konektibitatea eskaini die baliabide gabe geratu diren ikasleei\n2020-03-21 : 17:27\nIzarkom-ek, Euskal Herriko telekomunikazio operadore telematikoak, eskaintza egin die "arrakala digitalak" eskoletatik kanpo utzi dituzten ikaslee. Etxean internetik ez daukaten haurrei konexioa eskaintzen hasiko dira, funtsean.\nZera adierazi dute Twitterreko euren kontuan:\n"Jakitun gara #ArrakalaDigitala gure auzoetan ere gertatzen dela eta online klaseak jarraitzeko baliabide nahikorik ez duten ikasleak egon daitezkeela Irakaslea bazara eta horrelako kasurik ezagutzen baduzu, jar zaitez gurekin harremanetan. Egoera horretan dagoen ikasleren baten guraso bazara edo antzeko egoera batean izan daitekeen ikaslerik ezagutzen baduzu, esan bere ikastetxeko arduradunen bat."\nEguneraketa, martxoak 24.\nKanpaina honek honenbestez zer eman duen azaldu du Gari Garaialdek gaur Euskadi Irratian: ikastetxeetara SIM txartelak bidaltzen dituzte eta irakasleak arduratzen dira beharra dutenen etxeetara txartelok iristeko. Txartelok interneterako datu kopuru jakin bat dute, Garaialdek egin duen kalkuluaren arabera, hilabeteko etxealdiari eusteko adinakoa. Kooperatibak adierazi du kostu-prezioaren azpitik ari dela txartelak banatzen, alegia, 17 gigabyteko txartela 11 eurotan (BEZ barne). Izarkomek konexioa eskaintzen du, ez ordenadorea edo tableta. Hainbat ikastetxe halako horniketak egiten ari da.


Gaixotasunen sendagaia, dirua? | euskaljakintza\nGaixotasunen sendagaia, dirua?\nBy amaia.duran on 2011(e)ko urtarrilak 2 in arazoak, gizartea\nEgungo gizartean gaixotasun arraroekin ematen den egoerak haserretzen nau. Justiziaren eta ongiaren bila gabiltza; halere, horietara iristeko oztopo den faktore batekin topo egiten dugu: dirua. Argi dago diruak ez duela zoriontasuna ematen, baina esan behar da asko laguntzen duela. Dena den, ezin dugu ahaztu dirua sortu aurretik gizakia sorturik zegoela. Nola da posible, bada, pertsona batzuek proiektu bat nahiago izatea, pertsona baten bizitza baino?\nBetidanik egon dira gaixotasunak eta, hauen ondorioz, generazio asko hil dira. Nahiz eta gaur egun teknologia oso aurreratuta egon, gaitz askori ezin izan zaie irtenbiderik bilatu oraingoz. Baina, beste hainbatetan, nahiz eta sendabidea izan, jende kopuru gutxiengan ematen denean, bertan behera uzten dira saiakera guztiak diru gastuak direla medio. Honen ondorioz, familia ugarik jasan dute kide baten heriotza eta kalte hori, garbi dago, ez da diruaren bidez konpontzen. Gaixotasun horietako batzukÂ HIESa, hainbat minbizi mota edoÂ Lupusa dira.\nAipatu behar da gaixotasun hauek ez dutela beti heriotzara eramaten gaixoa. Zeinbatetan gaixotasun kroniko bihurtzen dira eta kutsaturik dagoen pertsonak izugarrizko aldaketa fisiko eta psikikoak jasaten ditu. Ondorioz, hianbat kasutan, ez dira gai izaten bere kabuz beste guztion moduan bizitzeko, eta horrek familiartekoei sekulako arazoak ekartzen dizkie.\nHori gutxi balitz, ez da ahaztu behar 3. munduan gertatzen dena.Â Afrikan, esaterako, biztanleriaren gehiengoa gaixotasun arruntez hil ohi da. hau oraindik okerragoa da; izan ere, pertsona hauek normaleanÂ gripe edo beherako sinpleak jota hiltzen baitira.\nBeraz, gaixotasun hauek sortzen duten kaltea konpon daiteke; halere, arrazoi ekonomikoak tarteko, ez zaie behin betiko amaiera ematen. Zergatik? Diru falta edo gogo faltagatik? Gai hau interesgarria iruditu bazaizu, jarraitu irakurtzen ondorengo gunean:Â gaixotasun arraroak.\nHitzapasa tematikoak egiten lagundu nahi?\n2 Responses to Gaixotasunen sendagaia, dirua?\nAmaia Morales 2011(e)ko urtarrilak 4 at 1:16 pm #\nEgia da nahiz eta gure gizartea eta teknologia nahiko garatuta egon, badagoela oraindik ere sendagairik gabeko gaixotasunik. Hala ere, zuk testuan esan duzun bezala, gaixo-kopurua txikia denean, askotan diru-xahutze kontu bat besterik ez dela izango pentsatu eta ez dira gaixotasun horiei irtenbiderik bilatzen saiatzen. Hori ez zait batere justua iruditzen, gaixo guztiek sendatzeko eskubidea baitute, gaixotasunak tratamendu bat izan badezake behintzat. Ondorioz, ados nago zure ikuspuntu eta iritziarekin.\nArtikulua interesgarria iruditu zait, lan ona Amaia!\nTweets that mention euskaljakintzaÂ» Blog Archive Â» Gaixotasunen sendagaia, dirua? -- Topsy.com - 2011(e)ko urtarrilak 2\n[…] This post was mentioned on Twitter by Maite GoÃ±i and Euskal blogosfera. Euskal blogosfera said: #euskalblogosfera Gaixotasunen sendagaia, dirua?: Egungo gizartean gaixotasun arraroekin ematen den egoerak hase… http://bit.ly/hn3pcu […]


2019-10-09 - Urola Kostako Hitza : Urola Kostako Hitza\nFinantzen Euskal Kontseiluko kide izango da Nagore Alkorta alkatea\nEudelek hiru kide proposatu ditu 2019-2023 agintaldian kontseiluko kide izateko; Alkortaz gain, Gasteizko alkate Gorka Urtaran eta Gordexolako alkate Angela Egia izango dira Eudelen ordezkariak. Eusko Jaurlaritzako, hiru diputazioetako eta Eudeleko ordezkariek osatzen dute kontseilua.\nAzpeitiko Txisteratik egunak utzitakoa, irudietan\nKorrontzi: "Artista asko egongo dira larunbateko kontzertuan, eta denon artean giro zoragarria sortuko dugu"\nOstiralean hasiko da Tuba Jaialdiaren hamargarren edizioa, eta beste urte batez, tuba eta bonbardino hotsak izango dira nagusi herriko hainbat txokotan. Korrontzi Tuba Band ikuskizuna izango da egitasmoaren aurtengo protagonistetako bat, eta Korrontzi taldeak bere abestiak taularatuko ditu dozenaka tuba eta bonbardino jotzailerekin batera. Bizkaiko taldeak adierazi duenez, larunbateko emanaldian ehun lagun baino gehiago igoko da Soreasu antzokiko taula gainera, eta emanaldi "polita" eta "ezustekoz betetakoa" eskainiko dute musikariek. 22:00etan hasiko da kontzertua, eta sarrerak salgai daude kulturaz.eus atarian.\nAdineko egoitzetako langileek lan hitzarmena eskatzeko mobilizazioak egin dituzte Zarautzen eta Zumaian\nGipuzkoako zaharren egoitzetako eta eguneko zentroetako langileek lan hitzarmenaren aldeko mobilizazioekin jarraitzen dute\nJon Agirre txirrindularia profesionaletan lehiatuko da Kern Pharma taldearekin\nArroabekoak 23 urtez azpikoetan azken urtea osatu du aurten, eta besteak beste, Tour de l'Avenir lasterketan mendiko saria irabazi du.\nInda Mendi jubilatuen etxearen ustiaketa lehiaketara atera du Aizarnazabalgo Udalak\nEskaerak urriaren 24ra bitartean aurkez daitezke –egun hori barne–, udaletxean.\nAzaroaren 15ean Azpeitian egingo duten moda desfilerako modeloak behar ditu Bertanek\nBertan Azpeitiko merkatarien elkartea datorren azaroaren 15erako moda desfilea antolatzen ari da. Profil ezberdinetako modeloak behar dituzte egun horretarako, eta interesatuak elkartearekin harremanetan jar daitezke.\nEnpresei Hazinnova zerbitzua aurkeztu diete, Azpeitiko Basazabalen\nHazinnova zerbitzua ezagutzera emateko aurkezpen jardunaldia egin dute gaur, Azpeitiko Basazabal jauregian. Urola Kostako, Urola Erdiko eta Urola Garaiko enpresa txiki eta ertainetako ordezkariak izan dira bertan.\nUdazkeneko Txapelketan izena emateko epea zabaldu du Azkoitiko Txerloia Tenis Klubak\nAzaroaren 1ean hasiko da banakako txapelketa, Txerloiko tenis pistetan. Parte hartzaileek 15 euro ordaindu beharko dute, eta tenis eskolakoek 10 euroan izango dute izen-ematea.\nHasi dira Orioko Kofradia zaharreko hormak eraisten


CajaSur - Wikipedia, entziklopedia askea.\nCajaSur (Kordobako Aurrezki Kutxa), izen bereko probintziako aurrezki kutxarik garrantzitsuena da. Kordobako aurrezki kutxa berez 1864an sortu bazen ere, CajaSur, Espainia osoan 1990eko hamarkadan egindako fusioen ondorio da. 1995ean elizaren jabetzako Monte de Piedad y Caja de Ahorros de Córdoba eta Kordobako probintziako diputazioak zuzendutako Caja Provincial de Ahorros de Córdoba batu ziren. Aurrezki kutxaren jabea BBK da.\naurrezki kutxa, Bankua eta finantza-erakundea\n2 2010eko esleipena\nCajaSur-ren egoitza nagusia.\nHilabete askotan zehar Espainiako Bankuak beste aurrezki kutxa batekin batzera bultzatu nahi izan zituen CajaSur zuzentzen zuten arduradunei, baina azkenik hauek bat Unicajarekin adostutako bat egiteari uko egin, eta Espainiako Bankuak Cajasurren esku hartzea beste irtenbiderik ez zuen izan, higiezinen sektoreak egindako inbertsio handiek eragindako galerek aurrezki kutxaren etorkizuna arriskuan jartzean. Eskuartzea 2010eko maiatzaren 21etik maiatzaren 22rako gauean eman zen argitara.\n2010eko uztailaren 16ean Espainiako Bankuak CajaSur enkatera atera zuen eta BBK-k lortu zuen CajaSurren jabe berria izatea. BBk-k enkantean Caja Madrid, BBVA eta Unicajari irabazi zion.\nAurrezki kutxak azken urteetan izandako presidenteak:\nMiguel Castillejo Gorraiz (1978 - 2005).\nJuan Moreno Gutiérrez (2005 - 2006).\nSantiago Gómez Sierra (2007 - 2010)\n2010ean CajaSur BBKri esleitu zitzaion.\n↑ http://www.elpais.com/articulo/economia/Banco/Espana/interviene/Cajasur/elpepueco/20100521elpepueco_15/Tes El Pais egunkariko albistea.\n↑ a b BBK Cajasurren jabe egin da. Berria Noiz kontsultatua: 2010-7-16.\nAzken aldaketa 1 maiatza 2020(e)an, 11:50(e)tan\nOrriaren azken aldaketa: 1 maiatza 2020, 11:50.


Aliron, aliron, Nerbioiko geologia - UPV/EHU\nNéstor Vegas eta Lidia Rodríguez\nLehenengo argitaratze data: 2021/06/01\nLidia Rodríguez eta Néstor Vegas. Argazkia: UPV/EHU.\nToki bateko geologia ulertzeko modu on bat mapa geologiko bat aztertzea da. Mapa horiek eskuragarri dauden datu geologikoen laburpenak dira, eta eskualde bakoitzeko historia geologikoa azaltzeko balio dute. Mapa horietan, inguruko arroka motak, horien adina, arrokak deformatzen dituzten egiturak (tolesdurak, failak...) eta interes ekonomiko eta industriala duten mineral meatokiak ageri dira.\nBilbo Handiko mapa geologikoa behatzen badugu, ikusiko dugu, oro har, ezkerraldea okupatzen duten arrokak kolore berdez ageri direla; eskuinaldekoak, berriz, laranjaz ageri dira. Kolore desberdinak izateko arrazoia ez da estetikoa: arroken adinari buruzko informazioa ematen digu. Arroka sedimentarioak dira kasu bietan, baina berdez ageri direnak duela 125 milioi urte sortu ziren, Kretazikoan; laranjaz ageri direnak, aldiz, duela soilik 45 milioi urte sortu ziren, Paleogenoan.\nHain zuzen, Kretazikotik Paleogenora igarotzean, meteorito batek talka egin zuen Lurraren aurka, eta dinosauroak eta beste espezie ugari desagertzea eragin zuen. Historia geologikoan, une horri KT muga deritzo, eta ondo kontserbatuta dago eskuinaldeko arroketan. Alabaina, Bilbo Handiko arroka guztiak ez dira sedimentarioak: mapa geologikoan morez ageri diren arrokak arroka igneo bolkanikoak dira.\nArroka horien azterketa xehatua, bai lurrean bertan egindakoa, bai analisi kimikoen zein xafla finen azterketa mikroskopikoaren bidez egindakoa, erabilgarria da geologoek arroka horiek sortu ziren ingurunea berreraiki ahal izan dezaten.\nArroka sedimentarioen kasuan, badakigu itsaso bero baten hondoan pausatu zirela, bertan aurki ditzakegun fosilei esker (koralak eta errudistak, besteak beste). Gainera, zein sakoneratan zeuden ere jakin dezakegu; adibidez, kareharriak plataforma kontinentalean eratu ziren, sakonera txikian. Flysch erako arroka sedimentarioak, hareharriak eta margak txandakatzen dituztenak, plataforma eta ezponda kontinentaletik askatutako sedimentuen fluxuaren eraginez sortu ziren, sakonera handiagoan.\nInguruan ditugun arroken itsas jatorria berresten dute, halaber, arroka bolkanikoek. Xehetasunez aztertzen baditugu, adibidez Meñakoz kalan, ikusiko dugu tutu luzexkak eta forma biribilduak dituztela, eta forma horiek ohikoak dira pillow-lavas izeneko arroketan. Arroka horiek gaur egun Hawaiin eratzen ari diren eta Euskadi Kretazikoan eratu ziren itsaspeko kolada mota bat dira.\nBaina sedimentuak metatzeko eta arrokak eratzeko prozesu hori ingurune dinamiko batean gertatu zen. Itsasadarra eta haren bazterrak Pirinioen mendebaldeko amaieraren parte dira, eta iberiar plaka tektonikoaren eta europar plaka tektonikoaren arteko talkaren eragin handia jasaten dute; hain zuzen ere, talka horrek eragin zuen piriniar katea eratu eta altxatzea orogenia alpinoa deritzon garaian. Prozesu horrek milioika urte iraun zuen eta inguruan ditugun arrokak dardararazi eta deformatu zituen.\nEgun, prozesu hori nolakoa izan zen birsortzeko baliagarriak diren aztarnak/egiturak ikus ditzakegu. Arrokak nola antolatzen diren sakon ulertzeko modu bat ebaki geologikoak behatzea da. Bilbo Handiaren kasuan, arrokek bi tolesdura handi irudikatzen dituzte (eskala kartografikoan) eta tolesdura horien arteko muga osatzen duten hainbat faila ageri dira. Egitura horiek berebiziko garrantzia dute; izan ere, sare hidrografikoaren garapena baldintzatzen dute, besteak beste. Hala, Nerbioi ibaia megaegitura horiekiko paralelo doa eta bokalea Bilboko faila deritzonaren trazatuaren gainetik igarotzen da.\nDena den, Nerbioi ibaiaren garapen industrial eta ekonomikoan eragin handiena izan duen alderdi geologikoa ezkerraldeko mendietan burdin mineral erreserba erraldoiak egotea izan da. Burdin mineralizazio horien sorrera azaltzen duen hipotesietako bat hipotesi diagenetikoa edo metasomatikoa da (Gil-Crespo, 2016).\nHipotesi horren arabera, itsas hondoan 4km baino gehiagoko sedimentuzko zutabe batek egindako presioaren eraginez, tenperatura altuko (210 ºC) fluido kantitate handiak sedimentu metaketan gora joan ziren eta, bide horretan, sedimentu horietan zeuden metalak kontzentratu eta garraiatu egin zituzten. Burdin, magnesio eta manganeso askoko fluido horiek erreakzionatu egin zuten metaketa sedimentarioan tartekatuta zeuden kareharrizko bandekin, eta horiek eraldatu eta burdin karbonato eta magnesioz ordeztu zituzten (siderita). Aurrerago, orogenia alpinoak eragindako deformazio eta hausturaren eraginez, siderita masa horiek gainazalera atera eta oxidatu egin ziren, airearekin eta urarekin kontaktuan; hala, hematite eta goethita hobiak sortu ziren.\nEsandako guztia kontuan hartuta, ondoriozta dezakegu Nerbioi ibaian ageri diren arroka, faila, tolesdura eta mineralen banaketa egokirik gabe, Bilbo Handiko biztanleen geografia, historia, ekonomia eta, are, idiosinkrasia egun direnaren oso bestelakoak izango liratekeela. Hala, baliteke ibaiaren egungo ibilgua beste bat izatea, edo Shakespearek bilbo ezpatak ez aipatzea, edo industrializaziorik ez egotea edo, okerrago dena, "all-iron" ez abestea.\nGil-Crespo, P.P., (2016). Introducción a la geología y mineralogía de los yacimientos de hierro de Bilbao. Ed: Orue-Etxebarria, X., Apellaniz, E. eta Gil-Crespo, Historia del hierro en Bizkaia y su entorno (19-52 orr.). Bilbo, Euskal Herriko Unibertsitateko argitalpen-zerbitzua.\nNerbioi ibaiaren ingurunearen mapa geologikoa.\nBilboko itsasadarraren inguruko zehar-ebaki geologikoa.\nInprimatu Aliron, aliron, Nerbioiko geologia


Webmaster lanetan, Ramon anaiarekin | Faroa\n← Arte Ederretako Museoan\nEkainaren 25ean, San Joan biharamuna, egure anaia Ramonek arte ekitaldi bat egingo du Bergaran, Munibe plazan, eta bertan uztartuko ditu pintura, musika, dantza eta irakurketa. Ekitaldiak izena du “Gau magikoak Munibeko plazan”, eta berorren berri zabaltze aldera, estrategia bat antolatu dugu Interneterako.\nEz da erraza horrelako ekitaldi bat antolatzea, eta are gutxiago krisi garaian. Horregatik, Ramonek galdera egin zidan, zer aukera zegoen Internet erabiltzeko ekitaldiari laguntze aldera. Bien arteko elkarrizketak berehala argitu zuen bidea: bloga erabiliko zuen komunikazioaren ardatz, performance horren berri emateko, bi blog zehatzago esanda: bat euskaraz, Gau magikoak Munibeko plazan, eta gaztelaniaz bestea, Noches mágicas en la plaza Munibe, biak WordPress plataforman sortuak, bakoitza bere hartzaileekin.\nHorrezaz gain, aintzat hartuta ekitaldian hainbat baliabide erabiliko direla (pintura, musika, dantza, irakurketa…), kontu bana sortuko ditu haiek kudeatzeko, zerbitzu hauetan:\nBlip.tv. Bertara igotzeko hemendik eta San Joan biharamuna bitartean sor ditzakegun bideoak.\nEuskaltube. Ostatu emateko beharko ditugun audio artxiboei.\nTwitter. Lanen berri eman eta elkarrizketa sortzeko jendearekin.\nArgi dago, beraz, Web 2.0 erremintak erabiliko ditugula ekitaldiaren berri zabaltzeko. Horrek aukera emango digu jendearen feedbacka jasotzeko, eta lagundu egingo dio Ramoni bere nortasun digitala garatzen. Lan horretan ni izango nau bidelagun eta webmaster, bera lan artistikoan eta ekitaldiaren antolakuntzan zentratuko den bitartean. Biontzat esperimentu interesgarria izango da.\n“Gau magikoak Munibeko plazan” oinarrituko da Jean Sibelius musikari finlandiarraren Tuonelako zisnea obran. Bertan zisnea, lamia eta heriotza izango dira kontakizuneko elementuak, ahaztu barik aurora boreala. Berau irudikatzeko, Ramonek kolore biziko margoak erabiliko ditu, indartsuak. Horrekin batera, Musiraka dantza taldeak, Osintxukoa bera, prestatzen dihardu koreografia ekitaldirako.\nHala ere, 1995ean hasi zen pintatzen, horixe da-eta bere benetako zaletasuna. Pintura abstraktua egiten du, hasieran pastela erabilita, eta akrilikoa oraingo proiektu honetarako. Gogoak horixe eskatzen dio, baina baita oihalen tamainak ere, oraingoan koadro handiak egiten ari baita. (Argazkia: Josetxo Arantzabal, Goienkaria)\nKategoria: Sailkatugabeak Etiketak 2010, bergara, gau_magikoak, gipuzkoa, munibe_plaza, ramon_aranzabal. Gorde lotura.


Xuxen 5 - Iparra.eus\nHasiera Aplikazioak ordenagailuetarako Xuxen 5\n29 azaroa, 2016\nEuskarazko zuzentzaile ortografikoa.\n2015eko azaroan kaleratutako Xuxen 5 zuzentzaile ortografiko eta gramatikala da honakoa, eta, Windows eta Office berrienetarako prestatuta dago.\nXuxen zuzentzaile ortografikoa hainbat euskarritarako dago eskura; adibidez, web-nabigatzaileetarako. Eta web-nabigatzaile bakoitzarentzako plugin egokia daukagu.\nOPEN OFFICE ETA LIBRE OFFICE\nHemendik deskargatu daiteke OpenOffice eta LibreOffice 5.X bertsioetarako prestatutako Xuxen-en azken bertsioa.\nAdobe InDesign aplikaziorako ere bada Xuxen bertsio bat. Plugin bat da, eta hitz-zatikatzailearekin batera instalatzen da.\nHunspell, hizkuntza morfologikoki aberatsetarako diseinatutako zuzentzaile ortografikoko motor bat da. MySpell-en oinarrituta dago, eta askotan erabili dugu euskarazko zuzentzaileak sortzeko. Teknologia horrek, ordea, baditu muga batzuk, eta, beraz, ez dira berdinak Xuxen.eus-en zuzentzeketa-motorrak eta Hunspellenak ematen dituzten emaitzak. Euskara hizkuntza konplexua da morfologikoki, eta morfema asko erabil daitezke hitz edo forma bat sortzeko.\nMAC OS SISTEMA ERAGILEAN\nEskuliburu honetan, MAC OS X sistema eragilean Xuxen 5 txertatzeko eman beharreko pausuak zein diren azaltzen da: Xuxen 5 MAC OS X-en.\nVLC euskaraz – Azken bertsioa\nGimp aplikazioa, azken bertsioa


Munduko gazta txapelketatik sariekin bueltan - Sakana - Guaixe.eus\nMunduko gazta txapelketatik sariekin bueltan\nGuaixe 2021-11-17 11:02\nLehiaketara aurkeztutako gaztetako batzuk. @alimentosastur\nJulen Karasatorre Aranburuk urrezko domina, Patxi Amillano Garasak zilarrezko saria lortu du, eta La Vasconavarra gaztandegiak zilarrezko eta brontzezkoa.\nIdiazabal jatorri izendapeneko 18 gaztandegiek 35 domina irabazi dituzte World Cheese Awards nazioarteko maila handiko gazta txapelketan. Sarituen artean Sakanan ekoiztutako lau gazta daude. Batetik, Agurainen dagoen Julen Karasatorre Aranburu etxarriarraren Naparbaso gaztak urrezko saria jaso zuen. Bestetik, Patxi Amillano Garasa artzain altsasuarraren Larrezabal Eco gaztak zilarrezko saria merezi izan zuen epaileen iritziz. Azkenik, La Vasconavarra gaztandegi olaztiarra bi sarirekin bueltatu da Oviedotik, zilarrezko eta brontzezko bana.\nLehiaketaren 33. edizioa Oviedok hartu zuen azaro hasieran, eta han hainbat kontinentetako 4.000 gazta baino gehiago lehiatu ziren azaro hasieran. 30 herrialdeetako 250 epaile ingururen ardura izan zen gazta onenen izendapenak argitzea. Idiazabal jatorri izendapeneko arduradunek nabarmendu dutenez, “atzera ere munduko gazta onenen artean sarituak izanak, gure gazten kalitate handia ziurtatu eta gure gaztaren izen ona nazioartean zabaltzen du”.\nEkonomia Altsasu Etxarri Aranatz Olazti


beheratu - Elhuyar dictionaries\nbeheratu, behera(tu), beheratzen\n1 da/du ad. [persona] bajar, descender; inclinar, doblar\nmenditik beheratu zenean: cuando descendió del monte\nburua beheratu: inclinar la cabeza\n2 da/du ad. bajar, descender, rebajar(se)\nsalneurriak beheratu dituzte: han rebajado los precios\n3 da/du ad. menguar, decrecer\nilargia beheratu: menguar la luna\nibaia beheratuz zihoan: el río iba decreciendo\n4 da/du ad. (hed.) humillar(se), rebajar(se)\naberatsak beheratzen ditu eta behartsuak goratzen: humilla a los ricos y eleva a los pobres\nez naiz beheratzen txarkeria horietara: no me rebajo a esas maldades\nbeheratu, behera(tu), beheratzen *Examples are automatically obtained from dabilena\n...beheratu\tdira, eta batez ere azkenaldian behera, behera eta behera, ez dakigula zer gertatuko ...\n... ditut goian. Argazki piloa atera ostean, behera abiatzen naiz. Hurrengo egunerako kanpamendu nagusian ...\n...hera begiratzean sentitzen duzun bertigoa eta zubia behera eroriko den beldurra.\n...i baxuak uzten badute. Tenperatura zertxobait behera , maximoa 25 ÂºC...\n...15. urtean (20.397), baina biztanleria aktiboa ere behera doa, eta horrek ere lagundu du maila batean. Hala ere, aben...\n...a 2003 bitartean, energia-intentsitate globalak behera egin du, alegia, energiaren erabilpen eraginkorra...\n... izpiritua bidaliko dut lur gainera eta urak beheratzen hasiko dira. Pasarte honetan, izpirituak haizea esan nahi d...\n. Orain bai esan dezakegula, ikasturtea maldan behera abiatu dela. Hemendik aurrera, sarritan entzun...\n...tu eta eztarri karranka desatsegin batekin betaurrekoak beheratu ostean, berriro bere zereginetan murgildu zen. &n...\n...a legezkoa dela. Zorra gora eta zorra behera (ez nahastu, mesedez, gaztelaniazko hitzarekin!...\nBorda baten ondotik pasatzen gara, goranzkoan bezala eta gora behera batzuek igaro ondoren, Salto de la Vieja irtengunera jaitsiz.>\nAl igual que en el ascenso, pasamos por delante de un refugio pastoril y después de superar algunos montículos, descendemos el resalte del Salto de la Vieja.\nEgoera honetan, ohianean zehar jarraitu ordez txalupak eraiki eta Monayl izeneko ibaian behera jarraitzea erabaki zuten.>\nAnte esta situación, decidieron no continuar por la selva, construir unos botes y descender por el río Monayl.\n390 metroko luzera duen galeria hau aldapan behera doa 55 metro, bataz besteko 9 graduko maldan.>\nLa galerĂa de 390 m de longitud, desciende 55 m. con su pendiente media de 9Âş.\nAlanbre hesiaren ondotik, ekialdera eta behera, doan bidezidorretik Artzazumendiko pagadiraino jaitsiko gara.>\nContinuamos por el sendero que desciende junto a la alambrada para llegar al hayedo de Arantzazumendi.\n1200 euroko gutxieneko soldata. Gaur enplegua izateak ez gaitu pobreziaren arriskutik kanpo uzten. Enplegua duten 10 langiletik 2 pobreziaren mugatik behera bizi dira eta 10 langiletik 4 (lana izan ala ez) pobreak dira.>\nFrente a los salarios de miseria, reivindicamos el Salario Mínimo Interprofesional de 1200 euros, tal y como recomienda la Carta Social Europea, y que significaría casi doblar la cuantía del que actualmente se aplica.


azaroa | 2006 | Nafar periferiatik\nMonth: azaroa 2006\n2006(e)ko azaroaren 28a\nHerri bat historiaz erditzen\nSormen-talde bat hasi da herri bat asmatzen. Idazleak? Jainkoak?… Berdin zaigu. Kreatzaileak.\nKostalde batean kokatu dute herria. Ekialderuntz, mendebaldeko iparretik mugatzen duen itsasertza mendikate gero eta altuago bihurtzen da, baina orain ez da herri-mugarik, herri horren bizkarrezurra baizik, mendikate horren ipar eta hego-isurietan hedatu baita herria. Iparraldean eta ekialdean dagoena mendien artean bizi da eta mendebalderuntz, berriro, itsaso ertzarekin egiten du topo. Hegoaldekoa, mendikatea hegoruntz apaltzen doan heinean, bailara eta arro desberdinetan zehar hedatu da, ipar-mendebaldetik hego-ekialderuntz doan ibai handi batek egindako arro zabal eta emankorraren zati ederra okupatzeraino.\nMultzo desberdinetan dago zatiturik herria, denboraren bilakaeran elkarrekiko lotura ezegonkorrak garatuz joan diren multzo anitzetan. Maiz, multzo bakoitzak kanpoko eta mugakideekin nahiago izan ditu harremanak estutu. Herri bat, baina…\nBarne arazo ugari, kanpoko bezainbertze…\nSaio anitz arazo horiek konpontzen… Konpontzen? Zer da\n2006(e)ko azaroaren 24a\nUstezko errudunen santutzaileak\nMilaka euskal herritar, eta espainiar Monarkiako bertze batzuk, sinatzen ari gara aste hauetan dokumentu bat, Auzitegi Nazional eta Estrasburgoko Epaitegiaren aurrean aurkezteko, non geure burua salatu eta 18/98 sumario erraldoian sar gaitzaten eskatzen dugun. Gutxiengo bat gara, baina nahikoak eta soberakoak irrigarri uzteko Garzonen eta espainiar sistema judizialaren ekimen burugabe hori: kontuan hartzen baldin bagaituzte, horrek suposatuko lukeelako (Garzonen tesien arabera) milaka euskal herritar eta espainiar Monarkiako bertze batzuk ETAkideak izan gaitezkeela onartzea; ezikusiarena egiten badute, horrek bitako bat suposatuko lukeelako: alegia, gehiago balio dutela polizia etxeetan denok ezagutzen ditugun metodoekin lorturiko deklarapenek guk geuk libreki egiten ditugunek baino, ala ezgai dela sistema judiziala bere ustezko delitu guztiak epaitzeko, delitugileek beraiek libreki aitortu arren.\nAskoz gehiago izanen dira horrelako aitorpena eginen ez dituzten herritarrak. Milioika arrazoirengatik: beti deitoratzeko den jakinezarengatik, beti arriskutsua den axolagabearengatik, beti errespetagarria den beldurrarengatik, beti eztabaidagarriak diren konbikzio mota ezberdinengatik\n2006(e)ko azaroaren 21a\nBigarren Trantsizioa ala Trantsizioa bigarrengoz?\nOroitu egiten dira tokiko zaharrenak (barka iezadazue erramoldea, hain urrun gelditu zaigunez hura) Trantsizio garaiez. Historialari batzuentzat, 1982.ean bukatu zen, PSOEk (antifrankistek) boterea hartzeak demokrazia sendotu zuelakoan; bertze batzuentzat, 1978.ean, Konstituzioa indarrean ezarri zenean; nik ez dakit ez ote zen itxi 1981.ean, Tejerazorekin eta honek ekarri zuen atzerakada autonomikoarekin. Trantsizio hark maila apaleko sistema demokratikoa ekarri bazuen, denboraren poderioz sakondu beharrekoa, Tejero zartailu izan zuen bunker politiko-militarrak agerian jarri zituen prozesu haren mugak, biluztu egin zuen Trantsizioaren funts demokratiko eskasa.\nGogoan dituzte tokiko helduek (psikologikoki urrun gelditu zaigu hau ere) Lizarra-Garazikoak sorturiko itxaropenak, Bigarren Trantsizio batean sartzeko, Leheneko hari moztuak birlotu eta ederrago ehuntzeko. Bertze bunker bat sortu zen, ordea, harako politiko-militarraren ordez, bunker politiko-judizial-mediatikoa alegia, frankismoaren kumeek eta garai bateko antifrankista askok osaturik, Lizarra-Garazikoa pikutara bidali ostean. Eta bunker berri hau dugu gaur egun, eskubide politiko eta zibil franko bahitu dituena, Prozesu berri honetan ehundu nahiko genukeen brodatuari hari guztiak lapurtzeko prest.\nZertan geldituko ote zaigu Bigarren Trantsizioa, honen alde gauden guztiok batera esnatu ezean? Lehen Trantsizioarekiko ametsetan? Bigarrengoz Lehen Trantsizioa jorratzean?…\n2006(e)ko azaroaren 17a\nBerria ikusi dut webgune batean:\n2006(e)ko azaroaren 14a\nSoziologia, eta areago iragarlea (eta zer ez dugu erranen hauteskunde girokoaz), gero eta sofistikatuagoa da: ez du interesik etorkizuna aurreikusteko, etorkizuna moldatzeko baizik; performatiboa da, gero eta gehiago. Datuak direnak direlakoak izanen ote dira, lortu nahi zirenetatik (eta horiek lortzeko tresnerian jarririko konfiantzatik) urrun ala hurbilxeagoak, baina sukaldaritza- edo orrazketa-lanari ekinen dio beti performance-ko artistak, etorkizuna iragarri ez, moldatu nahi duen horrek. Kale-inkestek lehengaiak (jakiak edo ile-mototsak) ematen dituzte, gero tailer-artistek euren obsesioetako obra plazaratzeko. Obsesio-obra, jakina, ez da plater zoragarri bat, ez da orrazkera liluragarri bat, hurrengo urtaroko moda nagusia da. Nafar periferia honek obsesionaturiko gogoeta nirea, erran gabe doa.\n2006(e)ko azaroaren 10a\nAtzo bertan, Lokarrik gonbidaturik, Akordioa liburuxkan kaleratu dituen proposamenei buruz neure iritzia adierazteko aukera izan nuen jendaurrean, nafar periferia honetan. Akordioa lortzeko gaur ikus daitezkeen zailtasunez aritu nintzen gehien bat, zailtasun horiek sortzen duten ezontsa akuilu bihurtu nahian, hor nonbait. Halako desoreka batean ibili ez ote nintzen banuen susmoa, askoz luzeago jardun bainuen zailtasunetan, akordiorako Lokarriren proposamen eta ahaleginen bertuteetan baino. Inozoa ni! Ez nekien atzo bertan, ilunabarrean ni mintzatu orduko, kalean zegoenik Prozesuko lehen mailako bi protagonista akordio batera helduak zeudelako berria: bai Otegik bai Zapaterok etentzat eman zuten Prozesua.\nZapateroren adierazpenak herenegungoak ziren; Otegik aldiz atzo bertan ziurtatu zuen etena, eta gaur dabil lau haizeetara zehaztasun gehiago ematen. Baina Zapaterorenak detaile bat omen zuen:\n2006(e)ko azaroaren 7a\nMiresten ditut irakurle sortzaileak, euren irakurketetan beren mundu propioak sortzeko gai diren horiek, idazleak erran nahi duenetik gertu edo urrun. Ni neu horietako bat izaten saiatzen naiz. Baina sormen lan guztietan bezala, irakurle onak eta txarrak daude. Munstrokeria literarioak soilik gauzatzeko gai diren hainbat idazle nola, holaxe daude munduko azokan munstrokeriak bakarrik iradokitzeko gauza diren hainbat eta hainbat irakurle. Delitugile literarioak ditugu biak ala biak.\nNolako irakurleak dira espainiar epaileak, I\n2006(e)ko azaroaren 3a\nAita Islaren biktimak\nETB1ean ikusi zintugun atzo, nire izenkide hori, Nafarroaz eta gure euskaltasunaz mintzo mahai inguru batean, gaurko Nafarroak Euskal Herriarentzako proiektu politiko batean parte hartu beharko lukeen ala ez, hor nonbait gaia. Ez zinen batere fin ibili, egia erran. Behintzat eta beharrik, aldamenean zenuen Juan Kruz Lakasta, serio demonio, hor entzun ziren hainbat gauzaren aurrean erran beharrekoak gogorarazteko.\nHunkiturik ikusi zintudan CDNkoak Nafarroaren bikaintasunak eta loriak errepasatu zituenean. Autarkiaren esne-mamitan txoratzeko zorian jarri zinen, hura entzunik gelditzen zen bide bakarrera jotzeko prest ia: Nafarroaren independentziara, Euskal Herritik kanpo, Espainiatik kanpo, Europatik kanpo, are planetatik kanpo ere. Baina, baina, hura aditzean, ez ote zinen oroitu XVIII mendeko Aita Islak izkiriatu zituen Grandes Horas de Navarra haiekin? Diputazioaren enkarguz, eta pozik bai pozik gelditu ziren Patres Patriae haiek emaitzarekin; konturatu gabe, euren katetotasunean, erretoriko hura espainierazko literaturaren gailurra izan zela bere garaian hiperbole sarkastikoetan eta Nafarroari buruzkoa haien harribitxi bikainenetariko bat suertatu zitzaiola. Atzoko CDNkoak, ziurrenik, ez du Aita Isla ezagutzen, baina Diputatu haietako bat izan zitekeen.\nEz, zalantzarik gabe, telebista ez da bizi-giro zuretzat, Bixente!


Washington Irving - Wikipedia, entziklopedia askea.\nWashington Irving (New York, Ameriketako Estatu Batuak, 1783ko apirilaren 3 – Tarrytown, New York, Ameriketako Estatu Batuak, 1859ko azaroaren 28) idazlea izan zen. Istorio laburren egilea izan zen batik bat. Bere lanik ezagunenen artean The Legend of Sleepy Hollow eta Tales of the Alhambra daude. Geoffrey Crayon, Diedrich Knickerbocker eta Jonathan Oldstyle ezizenak ere erabili izan zituen.\nEstatu Batuetako Enbaxadorea Espainian\nNew York, 1783ko apirilaren 3a\nTarrytown (New York), 1859ko azaroaren 28a (76 urte)\nMatilda Hoffman (en)\npolitikaria, abokatua, diplomazialaria, idazlea, saiakeragilea, antzerkigilea, biografoa, eleberrigilea, kazetaria eta historialaria\nSleepy Hollowko kondaira\nRip Van Winkle (en)\nThe Spectre Bridegroom (en)\nTales of the Alhambra (en)\nThe Sketch Book of Geoffrey Crayon, Gent. (en)\nThe Crayon Miscellany (en)\nThe Adventures of Captain Bonneville (en)\nLetters of Jonathan Oldstyle (en)\nA History of New York (en)\nHistoriaren Errege Akademia (1829)\nErrege Literatura Elkartea (1830)\nNational Academy of Design (1841)\nArteen eta Zientzien Ameriketako Estatu Batuetako Akademia (1855)\nNew-York Historical Society (en)\nSaint Nicholas Society of the City of New York (en)\nDiedrich Knickerbocker, Geoffrey Crayon eta Launcelot Langstaff\n2 Bibliografia hautatua\nLege ikasketak hasi bazituen ere, ez zituen bukatu eta bidaiak egiten eta, aldi berean, idazten hasi zen. Hasierako lanetan New Yorkeko gizartearen satira egin zuen. Ordukoak dira: Salmagundi: or the whim-whams and opinions of Lancelot Langstaff (1807-1808, "Salmagundi: edo Lancelot Langstaff-en iritzi eta ateraldiak") eta History of New York (1809, "New York-eko historia").\n1818an Amerika utzi eta Ingalaterrara joan zen, eta hamazazpi urtez han bizi izan zen. Ingalaterran zelarik idatzi zuen The sketch-book (1819-1820, "Zirriborroen liburua"), Europako elezahar askoren bertsioa ematen duena. Europan barrena egindako bidaietatik sortu zitzaion The Alhambra (1832, "Alhambra") izeneko ipuin bilduma, Irvingen ezagunena dudarik gabe.\nAtzera Estatu Batuetara itzulita, Sunnysiden (Tarrytown, New Yorketik gertu), hartu zuen bizilekua, eta han eman zituen bere bizitzako azken urteak. Hil aurretxoan bukatu zuen Life of Washington obra. Irvingen lanetan ezaugarri erromantikoak antzematen dira: historiaren eta gauza exotikoen ardura, eta herri ohiturekiko interesa. Zubi lana egin zuen Europako kulturaren eta Estatu Batuetako kultura hasi berriaren artean.\nWikimedia Commonsen badira fitxategi gehiago, gai hau dutenak: Washington Irving\nMultimedia: Washington Irving\nAzken aldaketa 3 maiatza 2021(e)an, 18:43(e)tan\nOrriaren azken aldaketa: 3 maiatza 2021, 18:43.


'San Sebastian Gastronomika-Euskadi Basque Country 2017' ekitaldian arreta berezia egingo zaio Euskadiko ardoak desberdintzeari - Nekazaritza, Arrantza eta Elikagai industria - Euskadi.eus\n"San Sebastian Gastronomika-Euskadi Basque Country 2017" ekitaldian arreta berezia egingo zaio Euskadiko ardoak desberdintzeari\nAurten, Eusko Jaurlaritzak Arabako Errioxako ardoen ordezkaritza zabala edukiko du, bere ardoak sustatzeko eta haien desberdintasunetan sakontzeko.\nNazioarteko topaketetan tokiko produktuak sustatzea da exekutibo autonomoak berriki aurkeztu duen Gastronomiaren eta Elikaduraren Plan Estrategikoaren (PEGA) ekintzetako bat\nEusko Jaurlaritzako eta Euskadiko Elikaduraren Klusterreko ordezkariak Indiako erakundeetako ordezkariekin elkartu dira nekazaritzako elikagaien alorrean aldebiko lankidetza aukerak aztertzeko\nGaur inauguratu da “San Sebastián Gastronomika-Euskadi Basque Country 2017”-ren edizio berria, Donostiako Kursaalen. Elikaduraren, gastronomiaren eta sukaldaritzaren profesionalen nazioarteko topagunea da, eta urteroko hitzordu ere bihurtu da zaletuentzat eta jendearentzat oro har. Edizio honetan, Eusko Jaurlaritzako Ekonomiaren Garapeneko eta Azpiegituretako Sailak estand zabala edukiko du era askotako jarduerak garatzeko, ardoei arreta berezia eskainita eta, modu horretan, Errioxa J.I.ren baitan Arabako Errioxako ardoak desberdintzearen alde egindako apustu garbiari eusteko.\n“San Sebastian Gastronomika-Euskadi Basque Country”-ren moduko nazioarteko foro batean modu nabarmenean parte hartzea da Eusko Jaurlaritzak elikaduraren balio kate osoa sustatzeko eta laguntzeko duen estrategietako bat, eta exekutibo autonomoak berriki aurkeztu duen Gastronomiaren eta Elikaduraren Plan Estrategikoan jasotzen da.\nPlanak, Ekonomiaren Garapeneko eta Azpiegituretako Sailak kudeatu eta koordinatzen duenak, diagnostiko sakona egiten du elikaduraren eta gastronomiaren kateak nazioartean zein toki mailan egun duen egoeraren gainean, eta lortu nahi dituen helburuetako batzuk dira Euskadik nazioartean duen posizionamendua eta eragina sendotzea eta horren bidez gastronomiaren eta elikaduraren alorrean erreferentziako lurralde bihurtzea, eta nazioartean hainbat eremutan abangoardia direnekin harremanak ezartzea edo mantentzea Euskadi Basque Country markaren pean.\nArabako Errioxako ardoen sustapena\nHala, Eusko Jaurlaritzaren standaren barruan, ABRA elkarteak (Arabako Errioxako Upategien Elkartea) koordinatuta ardoen etiketetan Arabako Errioxa edo udalerria aipatzen duten upategietako ardoak sustatuko dira, stand horretan lehentasunezko lekua emanda.\nUrriaren 9, 10 eta 11n “dastaketa espresak” egingo dira, gutxi gorabehera 25-30 minutu artekoak eta publiko mota bakoitzari egokituta. Dastaketa bakoitzean hiru ardo dastatuko dira (zuri 1 eta 2 beltz). Ardoak gutxienez bi upategi desberdinetakoak izango dira.\nEra berean, dastaketak ez daudenean, upategiek gune hori erabili dezakete bezeroekin bilerak egiteko. Standaren mostradorean Arabako Errioxako Upategien Elkartean honetarako propio argitaratutako esku-orri bat emango da, eta plasmazko pantaila bat egongo da dastaketak grafikoki laguntzeko. Pantaila horretan, halaber, Arabako Errioxa sustatzeko bideoak emango dira.\nEuskadi-India aldebiko topaketa\nJakinda India dela “San Sebastián Gastronomika, Euskadi - Basque Country” ekitaldiko herrialde gonbidatua, Eusko Jaurlaritzako Ekonomiaren Garapeneko eta Azpiegituretako Saila eta Euskadiko Elikaduraren Klusterra Indiako erakundeetako ordezkariekin elkartu dira nekazaritzako elikagaien alorrean aldebiko lankidetzarako dauden aukerak aztertzeko.\nEgin dituzten bileretan, Indiako ordezkaritzak azaldu du zer abantaila eta negozio aukera eskaintzen ditu bere herrialdeko elikagaien eta gastronomiaren merkatuak euskal industriarako.\n“San Sebastian Gastronomika- Euskadi Basque Country” topaketaren hameretzigarren edizioa da hau. Eusko Jaurlaritzak hasieratik babestu du ekitaldia, eta goi mailako gastronomiaren munduko erreferentzia sendo bihurtu da, bai eta munduko suakaldaririk hoberenen topagune ere. India herrialde gonbidatua izanik, oraingo honetan 150 erakusketari eta 200dik gora hizlari egongo dira, munduko bazter guztietatik etorrita, eta aurreko esperientzietan oinarrituta 13.000 pertsona baino gehiagoren bisita espero da.\nKongresuak programa zabala dauka eta era askotako jarduerak, produkturik aukerakoenak ezagutzeko, gozatzeko eta dastatzeko, hala nola ikus-entzunezkoak, xanpain lehiaketak, dastaketak, maridaje gidatuak, sukaldari ospetsuen klase magistralak, etab.\nBinakako ardo dastaketaren Wine&Win lehiaketaren bosgarren edizioa ere egingo da bertan, bai eta “The Txoko Experience.Tthe secret culinary space of the basques” dokumentalaren estreinaldia, aukeratutako maridajeen adibide praktikoak eta joerenak, eta gastronomika nerabeentzat ere.


Aste honetako 'Argia': Aralarko pistak, Kataluniako 'prozesizismoa' eta Izaro Andres - Arrosa\nEnirio-Aralar Mankomunitateak Aralarko Parke Naturalean egin asmo dituen pistek arrakala handia sortu dute. 2003. urtetik aurreikusten zen pistaz gain, beste hainbat bide berri eraikitzea dago jomugan orain. Abeltzainek lan duintasuna argudiatzen dute pista horiek eraikitzeko. Naturazale, ekologista eta beste hainbat taldek, ordea, zalantzan jartzen dituzte bide horien beharra, egokitasuna eta legezkotasuna. Igor Agirrek horretaz egin duen erreportajea aurreratu du Estitxu Eizagirre zuzendariak Argia astekaritik. Horrez gain, Xabier Letonak Kataluniako burujabetza prozesuaz egindako analisia eta Lander Arretxeak Izaro Andres musikariari egindako elkarrizketa ere aipatu ditu.\nPosted in ZebrabideaTagged #aralar #argia #astekari #aurrerapen #estitxu eizagirre #eztabaida #izaro andres #katalunia #pista #polemika #portada #prozesizismo\n"Interesgarria da gure tradizio ideologikoa konfederalismoarekin kontrajartzea"